Όταν «μιλάνε» της μπάλας, θα είσαι άλλη ομάδα... - Διονύσης Βερβελές - gavros.gr\nΌταν «μιλάνε» της μπάλας, θα είσαι άλλη ομάδα...\nΠέμπτη, 16 Αυγούστου 2018 - 23:15\nΝίκη με 3-1 και στην Ελβετία και επίδειξη δύναμης για τον Ολυμπιακό απέναντι στην Λουκέρνη. Και όχι μόνο. Αλλά και στον ίδιο του τον εαυτό. Η ομάδα πέρσι δοκιμάστηκε πολύ. Πάρα πολύ. Ζήσαμε στιγμές που… δεν πιστεύαμε ότι άλλαζε τέταρτη πάσα. Το συμπέρασμα ήταν ξεκάθαρο και πρώτος από όλους το κατάλαβε αυτός που αποφασίζει. Η εντολή ρητή. Να έρθουν ποδοσφαιριστές με ποιότητα, που θα αλλάξουν την ομάδα προς το καλύτερο. Και αυτό έγινε…\nΜάγκες μου, μην το πάμε μακριά. Μία-μία να πάρεις τις περιπτώσεις.\nΠοντένσε. Ο άνθρωπος «μιλάει» στην μπάλα. Σίγουρα πρέπει να έχει καλύτερα τελειώματα, αλλά είναι πηγή έμπνευσης. Μπορεί να δημιουργήσει για πλάκα, γρήγορος είναι, ξέρει καντάρια μπάλας. Ε, όταν αυτός θα είναι στο 100%, να φοβούνται…\nΦορτούνης. Άλλο πράγμα φέτος, τελείως. Δούλεψε πολύ το καλοκαίρι. Φαίνεται στο γήπεδο. Τρία δοκάρια σε δύο ματς και σίγουρα μπορούμε να τον δούμε και ακόμη καλύτερο. Θα έρθουν και τα γκολ, θα είναι όπως πρέπει γιατί τον εμπιστεύεται και ο προπονητής.\nΧριστοδουλόπουλος. Ο Ολυμπιακός εκτός από ποιότητα εδώ, απέκτησε και εμπειρία. Φάνηκε από τα γκολ που πέτυχε στα δύο ματς. Δύο και δύο, συνολικά τέσσερα! Στα καλύτερά του, με την ομάδα της καρδιάς του! Ήταν εκεί που έπρεπε, την ώρα που έπρεπε, έκανε τις ευκαιρίες γκολ.\nΓκερέρο. Θυμάμαι κάποια σχόλια για τα τρία γκολ που είχε βάλει με την Λεγκανιές. Ο Ισπανός επιθετικός έκανε… απόσβεση αυτών, στα δύο ματς με την Λουκέρνη. Και τώρα, λογικά για τους… γκρινιάρηδες το μέτρημα αρχίζει από το «0». Πιέζει ψηλά, τα κάνει όλα, πανέξυπνη μεταγραφή.\nΦετφατζίδης. Από το να βλέπω έναν ξένο αλλαγή του Φορτούνη, προτιμώ αυτόν χίλιες φορές. Επίσης «μιλάει» της μπάλας, βγαίνει μπροστά, μαγική η πάσα του στον Ποντένσε στην φάση που έγινε και το 3-0. Θα δώσει πολύτιμες λύσεις, ακόμη και απέναντι σε κλειστές άμυνες στην Ελλάδα.\nΝάτχο. Τον βάζω εδώ και ας μην έχει παίξει ακόμη. Θα δώσει πολλά πράγματα, όμως, γιατί είναι ένας ακόμη που «μιλάει» στην μπάλα. Ποδοσφαιριστής με ξεχωριστή ποιότητα, θα βοηθήσει πολύ και αυτός. Και σκεφτείτε τις αντίπαλες ομάδες. Όταν έψαχνες να φτιάξεις ευκαιρία με τα… κιάλια και τώρα βγάζεις για πλάκα είκοσι τελικές στα ματς! Για πλάκα… Ναι, λογικά δεν θα τις βγάλει στην επόμενη φάση, λόγω άλλου αντιπάλου. Αδυνατώ, όμως, να πιστέψω πως στο ελληνικό πρωτάθλημα δεν θα βρει και χειρότερες ομάδες της Λουκέρνης. Εκεί, θα… χαζέψει ο κόσμος. Θα γουστάρει, θα πηγαίνει στο γήπεδο και θα φεύγει ευτυχισμένος, όπως συνέβη στο βράδυ της 9ης Αυγούστου μετά το 4-0 επί των Ελβετών.\nΣήμερα ήρθε στην χώρα και ο Γκιγιέρμε. Μια μεταγραφή που είχε ανάγκη ο Ολυμπιακός. Μια μεταγραφή που θα του δώσει πολλά πράγματα. Τρεξίματα, επίσης σιγουριά με την μπάλα. Τον χρειαζόταν αυτόν τον ποδοσφαιριστή ο Μαρτίνς, θα του λύσει τα χέρια. Και φυσικά, θα τον βάλει σε άλλη διαδικασία για να δει τον Μπουχαλάκη και τον Καμαρά.\nΑναμένεται και ο Χασάν, ο Αιγύπτιος φορ. Είναι δυνατός, σκοράρει. Κλασσικά, στην μόδα του facebook κάποιοι έχουν βγάλει τα συμπεράσματά τους ήδη. Ευχαριστώ, αλλά δεν… θα πάρουμε. Το είδαμε και με τον Γκερέρο. Εμπιστοσύνη στην ομάδα, μπορείτε να έχετε;\nΥ.Γ.: Ας δει ο κόσμος πως πέρασε η Μπεσίκτας την Λίντσερ από την Αυστρία απόψε και να καταλάβει πολλά… Όπως και η ζημιά που έπαθαν ουκ ολίγα καλά ονόματα του ευρωπαϊκού ποδοσφαίρου.\nΥ.Γ.2: Υγεία να έχουμε και προχωράμε…\nΚρίμα, αλλά έχει μέλλον και «καίγεται» για νίκες\nΟ Διονύσης Βερβελές σχολιάζει… Ο Ολυμπιακός κοίταξε στα μάτια την Μίλαν για 70 λεπτά, αλλά σε 9 «γκρεμίστηκαν» όλα.\nΣτην σημαδεμένη τράπουλα, μην σας… κάτσει κανά Τζόκερ μόνο!\nΟ Διονύσης Βερβελές γράφει στο gavros.gr για τα τελευταία γεγονότα και την συνέχεια του πρωταθλήματος…\nΕιρωνείες για ποιον; Για τον Τοροσίδη; Το… τερματίσατε!\nΟ Διονύσης Βερβελές γράφει στο gavros.gr για την επιστροφή του «Τόρο» και το… τσουβάλιασμα των γκρινιάρηδων!\n25/03 - 14:20


Η καταγωγή των εκτός συνόρων Ελλήνων Ποντίων κατοίκων του Ατά Παζάρ, ήταν η Κορόνιξα της Τραπεζούντος. Η μετακίνηση τους από την Κορόνιξα έγινε το 1840 εξ αιτίας πολύ δύσκολων και χαλεπών εποχών που περνούσαν εκεί. Αρχικά κατευθύνθηκαν προς την περιοχή των Κοτυώρων και εγκαταστάθηκαν στην επαρχία της Φάτσας και συγκεκριμένα στο χωριό Μπουλαμάν όπου έμειναν επι σαράντα χρόνια. Η ζωή τους στο Μπουλαμάν ήταν δύσκολη. Τους είχε δοθεί ελάχιστη γη προς καλλιέργεια. Αναγκάστηκαν λοιπόν να νοικιάζουν τσιφλίκια από τους τούρκους. Όμως οι τούρκοι ήταν άδικοι. Άφηναν τα κοπάδια τους ελεύθερα και τα ζωντανά τους καταπατούσαν τα χωράφια και κατέτρωγαν τις καλλιέργειες και τους κόπους των φτωχών Ελλήνων.\nΑυτό προκαλούσε συχνά προστριβές ανάμεσα στους Έλληνες και τους τούρκους. Αυτή η αντιπαλότητα επιτάθηκε επι 40 χρόνια δηλαδή ως το 1880. Τότε ξέσπασε άγρια συμπλοκή μεταξύ τους και αυτό έδωσε το έναυσμα για το διωγμό των Ελλήνων οι οποίοι μη αντέχοντας αυτές τις συμπεριφορές και αδικίες, οπλίστηκαν και βγήκαν στα βουνά. Οι οθωμανικές αρχές τους επικηρύσσουν. Η κατάληξη ήταν να συνθηκολογήσουν με έντιμους όρους υπέρ των Ελλήνων Ποντίων.\nΜερικοί εξ' αυτών μπόρεσαν να συμβιβαστούν. Εκατό οικογένειες όμως με επικεφαλής το θρυλικό παπα Γιάννη Παπαδόπουλο, αγωνιστή ιερέα, αναγκάζονται να ξεριζωθούν από την πατρίδα τους, τον Πόντο και αφήνουν για πάντα την Φάτσα.Το 1880, εκατό οικογένειες πορεύονται μέρες ολόκληρες. Περνούν τα σύνορα του Πόντου και πορεύονται προς τη Νικομήδεια. Αποφάσισαν τελικώς και εγκαταστάθηκαν στην περιφέρεια του Ατά Παζάρ όπου παρέμειναν μέχρι το 1922. Η περιοχή του Καράσου όπου εγκαταστάθηκαν ήταν ορεινή και αναγκάστηκαν να την εκχερσώσουν. Η γή μετατράπηκε σε καλλιεργήσιμη.\nΠρωτοστάτης ήταν ο παπα Γιάννης. Χτίζουν ξύλινα σπίτια, σχολεία και εκκλησίες. Την πρώτη άφιξη κατοίκων από τη Φάτσα προς το Ατά Παζάρ, ακολούθησαν και άλλες στη συνέχεια. Ο τόπος δεν άργησε να μετατραπεί σε παράδεισο μέσα από το μόχθο και την εργασία των Ελλήνων Ποντίων. Καλλιεργούν οπωροκηπευτικά ενώ οι επιδόσεις των Ελλήνων στα γράμματα τις τέχνες και το εμπόριο ήταν σημαντικές.\nΤα Ελληνικά χωριά του Ατά Παζάρ ήταν κοντά στο Σαγγάριο Ποταμό. Όταν το 1921 ο Ελληνικός στρατός έφτασε στον Σαγγάριο οι Έλληνες Πόντιοι αψηφώντας κάθε κίνδυνο, οργάνωσαν ένοπλη αντίσταση κατά των τούρκων.\nΟ αγώνας και η αντίσταση των Ελλήνων Ατά Παζαραίων πνίγηκε στο αίμα. Παραπάνω από εκατό παλικάρια σύρθηκαν στη σφαγή. Τα Ελληνικά χωριά λεηλατήθηκαν. Το αποτέλεσμα ήταν η περίφημη ανταλλαγή των πληθυσμών.\nΔύο Έλληνες πόντιοι μπήκαν σε ένα οπωρώνα ενός τούρκου για να κλέψουν φουντούκια. Ο οπωρώνας αυτός παλιότερα ήταν Ελληνικός. Σκέφτηκαν λοιπόν ένα τέχνασμα για να μη τους πιάσει ο ιδιοκτήτης όταν θα εμφανιζόταν. Ο λυράρης θα παίζει στη λύρα του το παραπάνω δίστιχο πέρα από τη φουντουκιά. Η έμφαση και ο τονισμός θα δινόταν στο στίχο : έρτε – έρτε – φυγάτε «έρχεται έρχεται – φύγετε»\nΟι άλλοι δύο εν τω μεταξύ θα μάζευαν φουντούκια. Όμως όταν εμφανίστηκε ο τούρκος, όχι μόνο δεν τους κυνήγησε αλλά μερακλώθηκε και άρχισε να χορεύει, πηγαίνοντας προς το μέρος του λυράρη. Οπότε συνέχισε να τραγουδά το δεύτερο στίχο : χορεύ' χορεύ' σερέψτεν «χορεύει – χορεύει – μαζέψτε».\nΟι ξεριζωμένοι Έλληνες Πόντιοι του Ατά Παζάρ εγκαταστάθηκαν και ζούν στα χωριά Άγιος Δημήτριος, Ακρινή, Κοιλάδα και Δρέπανο του νομού Κοζάνης, στο χωριό Μεσημέρι της Θεσσαλονίκης, στα χωρία Δάφνη Σκύδρας και Κωνσταντία Αριδαίας στη Λεβαία Αμυνταίου Φλωρίνης, στο νομό Ημαθίας επίσης τα χωρία Ν.Λυκογιάννη,Ν.Νικομήδεια,Διαβατός,Σταυρός, αλλά και στο χωρίο Ξηροπόταμος Θεσσαλονίκης. Η διάλεκτος τους έχει τα χαρακτηριστικά του γλωσσικού ιδιώματος των Κοτυώρων.\nΠηγή : Στάθης Ευσταθιάδης


Τα crypto των πελατών στο Coinbase ενδεχομένως σε κίνδυνο! - Basecoin\nBaseCoin » ΕΙΔΗΣΕΙΣ - ΕΝΗΜΕΡΩΣΗ » Τα crypto των πελατών στο Coinbase ενδεχομένως σε κίνδυνο!\nΤα crypto των πελατών στο Coinbase ενδεχομένως σε κίνδυνο!\nΤα μικρά γράμματα σε μια οικονομική έκθεση από το Coinbase έχουν προκαλέσει ανησυχίες σχετικά με ένα πιθανό σενάριο χρεοκοπίας και τις επιπτώσεις στα περιουσιακά στοιχεία crypto των πελατών λιανικής που είναι αποθηκευμένα στο ανταλλακτήριο.\nΣτην έκθεσή του 10-Q στις 11 Μαΐου, το μεγαλύτερο ανταλλακτήριο κρυπτονομισμάτων της Αμερικής ξεκαθάρισε τη θέση του σχετικά με τη φύλαξη περιουσιακών στοιχείων και τη διαφύλαξη των κεφαλαίων των πελατών. Το 10-Q είναι μια τριμηνιαία έκθεση με εντολή της Επιτροπής Κεφαλαιαγοράς των ΗΠΑ, η οποία υποβάλλεται από εισηγμένες εταιρείες.\nΩστόσο, υπήρχε ένα τμήμα που σήκωσε τα φρύδια στην κοινότητα των κρυπτονομισμάτων σχετικά με την πιθανότητα χρεοκοπίας. Έγραφε:\n«Σε περίπτωση χρεοκοπίας, τα περιουσιακά στοιχεία crypto που έχουμε υπό κράτηση για λογαριασμό των πελατών μας θα μπορούσαν να υπόκεινται σε διαδικασίες πτώχευσης και αυτοί οι πελάτες θα μπορούσαν να αντιμετωπίζονται ως γενικοί ακάλυπτοι πιστωτές μας».\nΟ κριτικός crypto «CryptoWhale» έσπευσε να υποστηρίξει πως:\n«Με άλλα λόγια, όταν τελικά χρεοκοπήσουν, θα χρησιμοποιήσουν τα κρυπτονομίσματά ΣΑΣ για να διασωθούν».\nΟ Armstrong ζητά συγγνώμη\nΟ διευθύνων σύμβουλος του Coinbase, Brian Armstrong, έσπευσε να διαψεύσει τους ισχυρισμούς, δηλώνοντας ότι τα κεφάλαια είναι ασφαλή στο ανταλλακτήριο. Σε ένα tweet στις 11 Μαΐου, είπε ότι δεν υπήρχε κίνδυνος χρεοκοπίας, αλλά η εταιρεία έπρεπε να συμπεριλάβει τη δήλωση όπως απαιτούσε η χρηματοπιστωτική ρυθμιστική αρχή.\n«Δεν έχουμε κίνδυνο χρεοκοπίας, ωστόσο συμπεριλάβαμε έναν νέο παράγοντα κινδύνου που βασίζεται σε μια απαίτηση της SEC που ονομάζεται SAB 121, η οποία είναι μια νέα απαιτούμενη γνωστοποίηση για δημόσιες εταιρείες που κατέχουν περιουσιακά στοιχεία crypto για τρίτα μέρη».\nΣυνέχισε χαρακτηρίζοντας την τρέχουσα κατάρρευση της αγοράς ως «γεγονός μαύρου κύκνου», αλλά επιβεβαίωσε ότι οι πελάτες της Coinbase Prime και Custody έχουν «ισχυρή νομική προστασία στους όρους παροχής υπηρεσιών που προστατεύουν τα περιουσιακά τους στοιχεία».\nΟ Armstrong πρόσθεσε ότι εργάζονται για την προσθήκη των ίδιων προστασιών για πελάτες λιανικής και ζήτησε συγγνώμη που δεν τις εφάρμοσε νωρίτερα. Το συμπέρασμα εκεί είναι ότι επί του παρόντος δεν υπάρχει νομική προστασία για τους εμπόρους λιανικής. Σύμφωνα με την έκθεση κερδών του πρώτου τριμήνου της εταιρείας, μόνο το 24% του όγκου συναλλαγών που διενεργείται στο ανταλλακτήριο είναι από πελάτες λιανικής.\n«Είναι πιθανό, ωστόσο απίθανο, ένα δικαστήριο να αποφασίσει να εξετάσει τα περιουσιακά στοιχεία των πελατών ως μέρος της εταιρείας σε διαδικασίες πτώχευσης», πρόσθεσε.\nΟ Armstrong πρότεινε τη λύση πορτοφολιού της εταιρείας, το Coinbase Wallet, για όσους προτιμούν να αποθηκεύουν τα κρυπτονομίσματά τους ξεχωριστά, ωστόσο, και αυτό είναι πιθανό να είναι κάπως συγκεντρωτικό.\nΗ μετοχή του Coinbase σε ιστορικό χαμηλό\nΗ μετοχή του Coinbase έπεσε σε ιστορικό χαμηλό μετά από μια έκθεση κερδών που ήταν κάτω από τις προσδοκίες των αναλυτών, με καθαρές ζημίες 430 εκατομμυρίων δολαρίων για το πρώτο τρίμηνο.\nΤο COIN κατέγραψε περαιτέρω πτώση 12% σήμερα μετά τη χθεσινή καταστροφή εν αναμονή της απογοητευτικής έκθεσης εσόδων. Η μετοχή βρίσκεται τώρα στο ιστορικό χαμηλό των 61,55 δολαρίων, έχοντας καταρρεύσει περισσότερο από 80% από το ιστορικό υψηλό πέρυσι.


Μυλωνά: «Μια θέση στην πρώτη τετράδα» - Ελληνική Ομοσπονδία Καλαθοσφαίρισης\nΜυλωνά: «Μια θέση στην πρώτη τετράδα»\nΜυλωνά, Τιτάνες Δράμας\nΔυναμικό ξεκίνημα στο Πρωτάθλημα του 2ου Ομίλου της Α2 Γυναικών έχουν κάνει οι Τιτάνες Δράμας που συνεχίζουν αήττητοι.\nΜετά τις τέσσερις νίκες σε ισάριθμες αναμετρήσεις η προπονήτρια των Τιτάνων, Ιωάννα Μυλωνά, τονίζει ότι στόχος της ομάδας είναι μια θέση στην πρώτη τετράδα και από του χρόνου το τμήμα θέλει να στελεχώνεται αποκλειστικά με αθλήτριες από τη Δράμα.\n-Έχετε ξεκινήσει καλά το Πρωτάθλημα με τέσσερις νίκες σε ισάριθμες αναμετρήσεις. Το περιμένατε;\n«Το θέλαμε πολύ είναι η αλήθεια και προσδοκούσαμε σε ένα καλό ξεκίνημα. Για μας είναι θετικό που έχουμε αρχίσει με τέσσερις νίκες διότι έχει φύγει το άγχος».\n«Βασικός σκοπός μας αρχικά ήταν η παραμονή στην κατηγορία. Με τα μέχρι τώρα δεδομένα και την πορεία μας αυτό ουσιαστικά έχει επιτευχθεί. Έχουμε, λοιπόν, αναπροσαρμόσει τους στόχους, κοιτάμε πλέον μια θέση στην πρώτη τετράδα και όχι την άνοδο».\n-Πόσο εύκολο ή δύσκολο είναι μια ομάδα της επαρχίας να κάνει πρωταθλητισμό ή να βρίσκεται σε ένα καλό επίπεδο;\n«Είναι αλήθεια πάρα πολύ δύσκολο. Μια παίκτρια δεν έρχεται εύκολα, ή αν αποφασίσει να πει το «ναι» ζητάει πολύ περισσότερα. Αναγκαζόμαστε να δίνουμε εξτρά (οδοιπορικά) που ενδεχομένως ομάδες από την Αθήνα και τη Θεσσαλονίκη δεν τα δίνουν. Επίσης «φτιάχνουμε» παίκτριες,οι οποίες στη συνέχεια φεύγουν. Χάνουμε δηλαδή το υλικό που εμείς δουλεύουμε και αναδεικνύουμε. Κάποιες πόλεις είναι τυχερές που έχουν πανεπιστήμια, οπότε μπορούν να έχουν αθλήτριες – φοιτήτριες και να τους βοηθάνε».\n-Στους Τιτάνες υπάρχουν υποδομές; Η ομάδα στηρίζεται σε παιδιά από τις ακαδημίες της;\n«Αυτό που θέλουμε είναι του χρόνου η ομάδα να αποτελείται κυρίως με παίκτριες από τη Δράμα. Έχουμε δύο αθλήτριες την Κουτούση και την Πελτέκη που λογικά του χρόνου θα αποχωρήσουν και είναι οι στυλοβάτες της ομάδας μας. Θα προσπαθήσουμε να στηριχθούμε σε ντόπια παιδιά και με προσθήκες Δραμινών που θα επιστρέψουν στην πόλη μας. Κάθε χρόνο επίσης παίρνουμε δανεικές από Καβάλα και ΓΣ Ελευθερούπολης. Γίνεται, πάντως, καλή δουλειά στα τμήματα υποδομής. Πέρυσι είμαστε πρωταθλήτριες στην Ένωση μας σε Κορασίδες και Νεανίδες».\n-Πόσο σας βοηθούν οι τοπικοί φορείς;\n«Έχουμε κάποιες διαφημίσεις από ιδιώτες. Από εκεί και πέρα υπάρχουν έσοδα από λαχεία και ημερολόγια. Αγωνιζόμαστε πολύ για να τα βγάλουμε πέρα. Αυτή τη στιγμή ο σύλλογος δεν χρωστάει πουθενά και σε κανέναν και αυτό είναι πολύ σημαντικό».\n-Ποια είναι η γνώμη σας για το Πρωτάθλημα της Α2 Γυναικών;\n«Είναι αρκετά νωρίς για οριστικές κρίσεις, αλλά κάποιες ομάδες δείχνουν ότι είναι αδύναμες. Κυρίως στην ουρά. Οι περισσότερες ομάδες δεν έχουν παίξει, μεταξύ τους οπότε επιφυλάσσομαι ακόμα».\n-Επόμενος αγώνας για τους Τιτάνες είναι με την Πυλαία εκτός έδρας. Μπορεί η ομάδα σας να συνεχίσει το σερί της;\n«Εμείς σε κάθε παιχνίδι κοιτάμε τον αντίπαλο στα μάτια. Θεωρούμε ότι η Πυλαία είναι στα μέτρα μας, οπότε μπαίνουμε στο γήπεδο με στόχο να κερδίσουμε, σεβόμενοι πάντα αυτόν που θα βρούμε απέναντί μας».\nPrevΠροηγούμενηΑνακοίνωση του Δ.Σ. της ΕΟΚ\nΕπόμενηΑποτελέσματα Α2 Ανδρών-5η ΑγωνιστικήNext


«Μια χαρά είναι ο Τόρες» - Onsports.gr\nΔημήτρης Δρίζος\t08 Μαρτίου 2011, 11:10\n«Μια χαρά είναι ο Τόρες»\nΟ Κάρλο Αντσελότι υπερασπίστηκε για πολλοστή φορά τον Φερνάντο Τόρες τονίζοντας πως τα πάει αρκετά καλά, παρόλο που δεν σκοράρει.\n«Ο Τόρες τα πάει πάρα πολύ καλά. Με την κίνηση του στον αγωνιστικό χώρο δημιουργεί κενά στην αντίπαλη άμυνα τα οποία εκμεταλλεύεται ο Ντρογκμπά. Δουλεύει σκληρά και προσπαθεί πολύ στις προπονήσεις. Προφανώς κάποια στιγμή θα σκοράρει», δήλωσε αρχικά ο Ιταλός τεχνικός.\n«Ο Τόρες με τον Ντρογκμπά συνεργάζονται καλά. Είμαστε πολύ χαρούμενοι με τις εμφανίσεις του Τόρες και ελπίζουμε να συνεχίσει έτσι. Είναι ένας μεγάλος σκόρερ και σύντομα θα σκοράρει, δεν υπάρχει κανένα πρόβλημα».


Ετοιμάζει πρόταση ο Άρης για Μιλόσεβιτς! | AekbcFans.Gr /* Custom Cookies Notification Dark */\nΕτοιμάζει πρόταση ο Άρης για Μιλόσεβιτς!\n0 0 Panagiotis Michos Τρίτη, Ιουνίου 14, 2016 Επεξεργασία Άρθρου\nΈνας από τους καλύτερος και πιο σταθερούς παίχτες της ΑΕΚ είναι ο Μίλαν Μιλόσεβιτς. Σύμφωνα με πληροφορίες του AekbcFans.Gr η ομάδα της...\nΈνας από τους καλύτερος και πιο σταθερούς παίχτες της ΑΕΚ είναι ο Μίλαν Μιλόσεβιτς. Σύμφωνα με πληροφορίες του AekbcFans.Gr η ομάδα της Θεσσαλονίκης είναι έτοιμη εντός της βδομάδας να καταθέσει πρόταση στον Μίλαν Μιλόσεβιτς ώστε να τον πείσει να γίνει κάτοικος Θεσσαλονίκης και να βοηθήσει την ομάδα του Δημήτρη Πρίφτη σε Ελλάδα και Ευρώπη.\nAekbcFans.Gr: Ετοιμάζει πρόταση ο Άρης για Μιλόσεβιτς!


Οι δικοί της άνθρωποι, οι φίλοι και γνωστοί της και ολόκληρη η Πάφος που πάγωσε η Πάφος στο άκουσμα του θανάτου της το απόγευμα του Σαββάτου, αποχαιρετούν σήμερα την 36χρονη Χρυστάλλα Κουμούσιη. Η νεκρώσιμος ακολουθία για την αδικοχαμένη νέα θα ψαλεί στις 4.00μμ από τον ιερό ναό Αγίων Αναργύρων στην Κάτω Πάφο.\nΣτο μεταξύ, η Αστυνομία συνεχίζει τις έρευνες για διαλεύκανση όλων των συνθηκών που οδήγησαν στην τραγωδία, ενώ όπως είναι γνωστό προχώρησε και στη σύλληψη του δελυτερου οδηγού που ενεπλάκη στο θανατηφόρο και ο οποίος νοσηλεύεται στο Νοσοκομείο Πάφου, αφού τραυματίσθηκε και αυτός ελαφρότερα στο τροχαίο.\nΗ νέα τραγωδία στην άσφαλτο, συνέβη το απόγευμα του Σαββάτου στην Κάτω Πάφο και συγκεκριμένα λίγο πριν τη συμβολή της λεωφόρου Αγαπήνωρος με την οδό Πριάμου. Υπό συνθήκες που διερευνά η Αστυνομία, ένα όχημα συγκρούστηκε πλαγιομετωπικά με το δεύτερο, ενώ και τα δύο αυτοκίνητα ακινητοποιήθηκαν στην άκρη του δρόμου έχοντας υποστεί σημαντικές ζημιές από τη σφοδρή σύγκρουση.\nΗ άτυχη Χρυστάλλα Κουμούσιη, οδηγός του σαλούν οχήματος και ο 26χρονος οδηγός του διπλοκάμπινου, επίσης από την Πάφο, τραυματίσθηκαν και μεταφέρθηκαν με ασθενοφόρα στο Νοσοκομείο Πάφου. Η 36χρονη διαπιστώθηκε ότι τραυματίσθηκε κρίσιμα και παρά τις υπεράνθρωπες προσπάθειες των γιατρών, άφησε λίγο αργότερα την τελευταία της πνοή, βυθίζοντας σε πένθος την Πάφο. Η κατάσταση του δεύτερου οδηγού θεωρείται εκτός κινδύνου.\nΗ Αστυνομία ερευνά τις συνθήκες υπό τις οποίες συνέβη το νέο αυτό τροχαίο. Από τις πρώτες εξετάσεις φαίνεται ότι το ένα αυτοκίνητο επιχείρησε επαναστροφή στο σημείο του τραγικού συμβάντος, ενώ ο οδηγός του δεύτερου οχήματος που φαίνεται να εκινείτο με μεγάλη ταχύτητα δεν πρόλαβε να αντιδράσει και χτύπησε σφοδρότατα πλαγιομετωπικά με το πρώτο.


Ποια περιφερειακά ιατρεία εντάχθηκαν στο πρόγραμμα Τηλεϊατρικής της Vodafone\nΤο 2018 πραγματοποιήθηκαν πάνω από 3.500 εξειδικευμένες ιατρικές εξετάσεις μέσω του προγράμματος.\nΔημοσιεύθηκε: 11 Φεβρουαρίου 2019 - 12:46\nΟπως αναφέρει η εταιρία σε σχετική ανακοίνωση, η χρονιά αυτή σηματοδοτεί, επίσης, και την έναρξη της νέας καμπάνιας πρόληψης του Προγράμματος Τηλεϊατρικής με κεντρικό μήνυμα «Πιο κοντά στην έγκαιρη διάγνωση, πιο δυνατοί!».Στόχος της συγκεκριμένης πρωτοβουλίας είναι η προώθηση της αξίας της πρόληψης αλλά και της έγκαιρης διάγνωσης σε όλους, ανεξαρτήτως ηλικίας, φύλου και περιοχής διαμονής. Ήδη το Ίδρυμα Vodafone ξεκίνησε διανομή ενημερωτικού εντύπου στα σημεία υλοποίησης του Προγράμματος Τηλεϊατρικής, δίνοντας τη δυνατότητα σε χιλιάδες εφήβους, νέους και ηλικιωμένους να ενημερωθούν για τις δωρεάν προληπτικές υπηρεσίες. Έτσι, μέσω της τεχνολογίας, το αγαθό της υγείας έρχεται ένα βήμα πιο κοντά σε όλη την οικογένεια.\nΤο Πρόγραμμα Τηλεϊατρικής του Ιδρύματος Vodafone υλοποιείται σε συνεργασία με το Ιατρικό Κέντρο Αθηνών και τελεί υπό την αιγίδα του Υπουργείου Υγείας και του Υπουργείου Ναυτιλίας και Αιγαίου. Στο Πρόγραμμα συμμετέχουν το Ελληνικό Διαδημοτικό Δίκτυο Υγιών Πόλεων ενώ την τεχνική υλοποίηση του Προγράμματος έχει αναλάβειεταιρεία Vidavo.\n* Πιο αναλυτικά τα παρακάτω ιατρεία εντάχθηκαν το 2018 στο Πρόγραμμα Τηλεϊατρικής του Ιδρύματος Vodafone - https://www.vodafone.gr/telemedicine/:


Κάιρο & 5ήμερη Κρουαζιέρα Νείλου - 7 μέρες από 769€ - byzantino\nΚάιρο & 5ήμερη Κρουαζιέρα Νείλου 7 μέρες 769€ Κάιρο & 5ήμερη Κρουαζιέρα Νείλου 7 μέρες 769€\nΜίνι Τίτλος: Κάιρο & κρουαζιέρα\nΤιμή: από 759€\nΜίνι Περιγραφή: κάιρο με 5-ήμερη κρουαζιέρα ΛΟΥΞΟΡ - Έντφου - Κομόμπο - ΑΣΣΟΥΑΝ (Αμπού Σίμπελ - Νούβικο Χωριό)\nΜινι Περιγραφή 2: με Egypt Air, ξεναγήσεις, πλήρη διατροφή, αναχώρηση κάθε Σάββατο κ' Κυριακή\nΝα είστε 2 ώρες πριν την πτήση σας στο αεροδρόμιο «Ελ. Βενιζέλος». Πτήση για το Κάιρο. Άφιξη στην πρωτεύουσα που είναι έτοιμη να σας παρασύρει στην αραβική μαγεία...\nΚυριακή: ΜΟΥΣΕΙΟ – ΠΥΡΑΜΙΔΕΣ – ΠΑΖΑΡΙ – με γεύμα.\nΔευτέρα: ΚΑΪΡΟ – ΛΟΥΞΟΡ – ΚΡΟΥΑΖΙΕΡΑ.\nΠτήση νωρίς το πρωί για το Λούξορ, στην Άνω Αίγυπτο, το μεγαλύτερο υπαίθριο μουσείο του κόσμου, τις "100-πύλες Θήβες" του Ομήρου. Θα αρχίσουμε την επίσκεψη μας στην ανατολική όχθη από τους περίφημους ναούς του Λούξορ, κτισμένους από τους Φαραώ Αμενχοτέπ Γ’ και Ραμσή Β’ αφιερωμένους στον θεό Άμμων-Ρα. Θα δούμε τον εντυπωσιακό πυλώνα με τα δύο πελώρια καθιστά βασιλικά αγάλματα, το ναό με τις τοιχογραφίες που είναι αφιερωμένες στο Μέγα Αλέξανδρο, τον ένα από τους μεγάλους οβελίσκους, καθώς ο άλλος βρίσκεται στην πλατεία Concorde στο Παρίσι και το τζαμί του Αμπούλ-Χαγκάγκ. Συνεχίζοντας, στην λεωφόρο με τα αγάλματα των Σφιγγών που συνδέει το Λούξορ με το Καρνάκ, θα θαυμάσουμε τους ναούς του Άμμωνα, της Μουτ και του Χονσού, τον υπόστυλο χώρο με τις 134 κολώνες, το ιερό και την θεία καθαρτήρια λίμνη. Έπειτα θα περάσουμε στην δυτική όχθη, την "Πόλη των Νεκρών". Στην κοιλάδα των Βασιλέων βρίσκονται περισσότεροι από 60 τάφοι, που ανακάλυψε το 1922 ο αρχαιολόγος Κάρτερ, μεταξύ των οποίων του Τουταγχαμών, του Σέτι Α’, του Ραμσή Γ’, του Τούθμωσης και της Νεφερτίτης. Στην συνέχεια θα επισκεφθούμε τον τριώροφο ναό της Χατσεψούτ, της μοναδικής γυναίκας Φαραώ στην ιστορία, καθώς και τους κολοσσούς του Μέμνονα, δύο πελώρια καθιστά αγάλματα ύψους 19,20μ. Γεύμα, δείπνο και διασκέδαση στο κρουαζιερόπλοιο.\nΤρίτη: ΚΡΟΥΑΖΙΕΡΑ – ΕΣΝΑ – ΕΝΤΦΟΥ.\nΑνεβαίνοντας στον Νείλο, θα γοητευθείτε από την εξωτική ομορφιά του ποταμού. Όχθες με χρυσή άμμο και πάπυρους, γραφικά πλινθόκτιστα χωριά και ντόπιοι με πολύχρωμα ρούχα και μελαμψά χαμογελαστά πρόσωπα να σας χαιρετούν. Περνώντας από το "κλειδί του Νείλου", το φράγμα της Έσνας, θα φθάσουμε στο Έντφου, με τον ναό του Ώρου, του ηλιακού γερακιού, προστάτη των Φαραώ, με τον τεράστιο πυλώνα, όπου γινόταν κάθε χρόνο η τελετή της "Ένωσης με τον δίσκο" των Φαραώ. Γεύμα και δείπνο με παραδοσιακές λιχουδιές, διασκέδαση στο κρουαζιερόπλοιο.\nΤετάρτη: ΚΡΟΥΑΖΙΕΡΑ - ΚΟΜΟΜΠΟ.\nΧαρείτε τις ανέσεις του πλοίου, πιείτε τον καφέ σας στο “sun-deck” απολαμβάνοντας την θέα, ενώ το πλοίο προχωράει προς την Άνω Αίγυπτο. Μπαίνοντας στην Νουβία, οι αμμώδεις ακτές διαδέχονται με το κλιμακωτό πράσινο της καλλιεργημένης γης και των φυτειών ζαχαροκάλαμου. Ο ναός του Κομόμπο, του θεού-κροκοδείλου Σομπέκ και του θεού-γερακιού Χαροέρις, θα σας θυμίσει φευγαλέα την Ακρόπολη. Περάστε μία ακόμη μέρα με νόστιμα φαγητά (γεύμα, δείπνο), καλή παρέα και πολύ κέφι!\nΠέμπτη: ΚΡΟΥΑΖΙΕΡΑ – ΑΣΣΟΥΑΝ.\nΤο γραφικό Ασσουάν, 700 χμ. από το Κάιρο προς τα σύνορα με το Σουδάν, μας υποδέχεται. Η διαφορετική εμφάνιση των κατοίκων, η τραγουδιστή διάλεκτος της γλώσσας, η περισσότερο αφρικάνικη παρά αραβική μουσική των τύμπανων, το τοπίο που αλλάζει, δεν θα περάσουν απαρατήρητα από ένα έμπειρο ταξιδιώτη. Περνώντας από το παλιό φράγμα, θα επισκεφθούμε τα αρχαία ορυχεία γρανίτη, με τον ημιτελή οβελίσκο μήκους 41 μ. Ύστερα με πλοιάρια, θα πλεύσουμε στο περίφημο νησί της Φιλάη, στον ξακουστό ναό της Ίσιδος με τα εντυπωσιακά τέμπλα, τα αγάλματα, τα μυστικά θυσιαστήρια των ιερέων, τους κίονες των παπύρων και τις διφορούμενες τοιχογραφίες. Θα δούμε επίσης το Μέγα Φράγμα των 3,5 χμ και την δεύτερη μεγαλύτερη τεχνητή λίμνη στο κόσμο. Γεύμα, δείπνο και διασκέδαση στο πλοίο.\n(Προαιρετική εκδρομή στο Νούβικο χωριό με πλοιάρια και καμήλες, όπου θα επισκεφθείτε τα σπίτια των ντόπιων και θα δείτε και κροκόδειλους… ή στο Αμπου Σίμπελ, μνημείο της UNESCO, με το περίφημο ναό που έχτισε ο Ραμσής Β’ προς τιμήν του Αμόν-Ρα).\nΠαρασκευή: ΑΣΣΟΥΑΝ – ΚΑΪΡΟ – ΑΘΗΝΑ\nΗ σειρά των ημερών και των ξεναγήσεων είναι ενδεικτική και αλλάζει αναλόγως με την ημέρα αναχωρήσεως, χωρίς παραλείψεις.\nH πλεύση του πλοίου και η διέλευση του φράγματος της Έσνας ρυθμίζονται από τις αιγυπτιακές αρχές.\nΟι ώρες πτήσεων κ’ τα ονόματα των ξενοδοχείων κ’ των πλοίων επιβεβαιώνονται πριν την αναχώρηση με την έκδοση του ενημερωτικού.\nΔυνατότητα παράτασης διαμονής στο Κάιρο ή στο Ασσουάν κατόπιν ζήτησης.\nΑεροπορικά εισιτήρια με EGYPTAIR Αθήνα-Κάιρο-Λούξορ // Ασσουάν-Κάιρο-Αθήνα (4 πτήσεις)\n2 νύκτες στο Κάιρο με πρωινό μπουφέ\n4 νύκτες κρουαζιερόπλοιο 5*Lux (εξωτερικές καμπίνες)\nΠλήρη διατροφή στη κρουαζιέρα (4 πρωινά κ’ 8 γεύματα)\nΞεναγήσεις κρουαζιέρας με αγγλόφωνο ξεναγό\nΦιλοδωρήματα (πληρωτέα στην Αίγυπτο)\nΕπιβάρυνση για ελληνόφωνες ξεναγήσεις στην κρουαζιέρα με συμμετοχή 2 ατόμων (200€ το άτομο)\nΠτήσεις με Egypt Air - κάθε μέρα έως 24 Μαρτίου 2018 :\nTιμές συμμετοχής, κατ' άτομο (εκτός περίοδο εορτών):\n(ή παρόμοιο) 769 € + 150€ - 80€\n(ή παρόμοιο) 809 € + 180€ - 80€


Απεβίωσε ο Μητροπολίτης Λαγκαδά, Ιωάννης από κορονοϊό | StoNisi.gr\nΑπεβίωσε ο Μητροπολίτης Λαγκαδά, Ιωάννης από κορονοϊό\nΣύμφωνα με πληροφορίες από εκκλησιαστικούς κύκλους και τοπικά Μέσα\nΑπό το NEWSROOM Δημοσίευση 15/11/2020\nΑπεβίωσε το πρωί της Κυριακής, ο Μητροπολίτης Λαγκαδά, Λητής και Ρεντίνης, Ιωάννης.\nΣύμφωνα με πληροφορίες από εκκλησιαστικούς κύκλους και τοπικά Μέσα, ο Ιεράρχης φέρεται να είχε νοσήσει από κορωνοϊό, είχε δε πρόσφατα εισαχθεί στο νοσοκομείο «Παπαγεωργίου».\nΣε δηλώσεις του (στην «Μακεδονία») ο δήμαρχος Λαγκαδά, Γιάννης Ταχματζίδης, ανάφερε ότι ο Μητροπολίτης Λαγκαδά «νοσηλευόταν τρεις μέρες στο Παπαγεωργίου σε απλή κλίνη με οξυγόνο. «Χθες μίλησα το πρωί μαζί του και ήταν καλύτερα από την προηγούμενη μέρα. Αλλά το απόγευμα ‘έπεσε’ το οξυγόνο του και σήμερα κατέληξε», ανέφερε ο δήμαρχος.


Άντα Παπανδρέου: Η νέα ζωή μετά το χωρισμό και η αγάπη για την τέχνη! - Tlife.gr\n28.05.2016 | 14:41\nΆντα Παπανδρέου: Η νέα ζωή μετά το χωρισμό και η αγάπη για την τέχνη!\nΠριν από ένα χρόνο αποφάσισαν να πάρουν δρόμους χωριστούς... Ο Γιώργος και η Άντα Παπανδρέου δεν είναι πια μαζί (μετά από 26 χρόνια κοινής πορείας) και παρόλο που κανένας από τους δυο δεν έχει κινήσει τις διαδικασίες διαζυγίου, ο γάμος τους φαίνεται πως έχει τελειώσει οριστικά.\nΤο ζευγάρι αντιμετώπισε πολλά προβλήματα το τελευταίο διάστημα και τώρα πια οι δυο τους μένουν χωριστά. Εκείνη στο Καστρί κι εκείνος στον Μαραθώνα σε έναν παραθαλάσσιο κι απομονωμένο οικισμό. Ανάμεσά τους δεν υπάρχει καμία επικοινωνία αλλά δίνουν το παρών και οι δύο σε οικογενειακές συγκεντρώσεις Με πιο πρόσφατη την οικογενειακή μάζωξη για τα γενέθλια του Αντρίκου Παπανδρέου.\nΩστόσο, η ζωή της Άντας Παπανδρέου φαίνεται να έχει αλλάξει τελείως. Η πρώην Πρώτη Κυρία αφιερώνει πολύ περισσότερο χρόνο στον εαυτό της και φυσικά ασχολείται με όλα όσα την γεμίζουν... Ένα από αυτά και η τέχνη. Έχοντας σπουδάσει γαλλική λογοτεχνία, η Άντα Παπανδρέου έχει μια γενικότερη αδυναμία σε ότι έχει να κάνει με την τέχνη. Συχνά την βλέπουμε σε θεατρικές παραστάσεις με καλούς φίλους και σε galleries.\nΑυτήν τη φορά, όμως,, ο φωτογραφικός φακός του TLIFE την “τσάκωσε” στην Διεθνή Συνάντηση Σύγχρονης Τέχνης Art - Athina που έγινε στο Κλειστό Γήπεδο Παλαιού Φαλήρου, μαζί με τον καλό της φίλο και σκηνογράφο Μανόλη Παντελίδακη. Η ίδια, άλλωστε, φαίνεται να έχει αναθεωρήσει πολλά πράγματα στη ζωή της, αρνείται να μιλά για τα προσωπικά της, αλλά δεν ξεχνά ποτέ τους φίλους της που την στηρίζουν, όλη αυτήν την περίοδο.\nΣτην εκδήλωση, πάντως, βρέθηκαν πολλοί ακόμη επώνυμοι. Ανάμεσά τους η Μαρίνα Βερνίκου, η Άννα Δρούζα, η Στέλλα Καπεζάνου με τον Αλέξανδρο Κασσανδρινό και πολλοί άλλοι.\nΆντα Παπανδρεου, Μανώλης Παντελιδάκης\nΝίκος και Μαρίνα Βερνίκου\nΑντώνης Λαμπίρης, Στέλλα Καπεζάνου, Αλέξανδρος Κασσανδρινός


Σίρα: «Στη λίστα της Ρόμα ο Ρούμπεν Σεμέδο»! ~ Olympiakos-Eidisis.gr | Όλα τα νέα του Ολυμπιακού λεπτό προς λεπτό!\nΣίρα: «Στη λίστα της Ρόμα ο Ρούμπεν Σεμέδο»!\nΑΡΧΙΚΗ ΣΕΛΙΔΑ » ΠΟΔΟΣΦΑΙΡΟ » Σίρα: «Στη λίστα της Ρόμα ο Ρούμπεν Σεμέδο»!\nΟ Ρούμπεν Σεμέδο σύμφωνα με τον αξιόπιστο Ιταλό ρεπόρτερ Νικολό Σίρα βρίσκεται στο μεταγραφικό στόχαστρο της Ρόμα του Ζοσέ Μουρίνιο! Διαβάστε παρακάτω...\n🔴 Και δεύτερος παίκτης του Ολυμπιακού στο... μάτι της Ρόμα!\nΜετά τον Ζοσέ Σα, στο στόχαστρο των «τζιαλορόσι» φέρεται τώρα να βρίσκεται ο Ρούμπεν Σεμέδο για την ενίσχυσή της στο κέντρο της άμυνας! Αυτό, τουλάχιστον, αναφέρει σε «τιτίβισμά» του στο Twitter o αξιόπιστος Ιταλός ρεπόρτερ Νικολό Σίρα, που ειδικεύεται στα μεταγραφικά θέματα. Αναφέρει, επίσης, ότι στόχος της Ρόμα -για τη μεσαία γραμμή- είναι και ο Ρενάτο Σάντσες της Λιλ. Αξίζει να σημειωθεί ότι ο γενικός διευθυντής των «τζαλορόσι», Τιάγκο Πίντο, ήθελε να πάρει στην Μπενφίκα τον Σεμέδο πέρυσι το καλοκαίρι, πριν αφήσει τους «αετούς» για την ομάδα της ιταλικής πρωτεύουσας. Ο Σεμέδο έχει συμβόλαιο, πάντως, στον Ολυμπιακό μέχρι το 2023. Μέχρι στιγμής, φέτος έχει πραγματοποιήσει 41 συμμετοχές, ενώ συνολικά με τους πρωταθλητές έχει παίξει σε 86 ματς, σημειώνοντας και έξι γκολ.\nΗ Ρόμα, όπως φαίνεται, στην εποχή Μουρίνιο θέλει να κάνει... ολικό λίφτινγκ!\nστις Μαΐου 10, 2021


Δευτέρα, 06 Νοεμβρίου 2017 22:39\nΠυροβολισμοί σημειώθηκαν έξω από τα γραφεία του ΠΑΣΟΚ στην οδό Χαριλάου Τρικούπη, λίγο πριν από τις 8 μ.μ. της Δευτέρας.\nΣτην περιοχή -στις οδούς Ανδρέα Μεταξά και Ζωοδόχου Πηγής- βρέθηκαν τρεις κάλυκες μέχρι στιγμής, με τα πρώτα στοιχεία να δείχνουν ότι οι πυροβολισμοί ερρίφθησαν από πυροβόλο όπλο - πιθανόν καλάσνικοφ.\nΣε εξέλιξη βρίσκονται έρευνες στην περιοχή για τον εντοπισμό του δράστη, ο οποίος πιθανώς επέβαινε σε μεγάλου κυβισμού μηχανή. Ισχυρές αστυνομικές δυνάμεις έχουν αποκλείσει την περιοχή.\nΣύμφωνα με πληροφορίες, ο άνδρας των ΜΑΤ ο οποίος την ώρα της επίθεσης εκτελούσε χρέη φρουρού της διμοιρίας είπε στους ανωτέρους του ότι είδε τον ένοπλο να σημαδεύει προς το μέρος του και προς το μέρος της διμοιρίας. Αμέσως φώναξε στους συναδέλφους του και έπεσε στο έδαφος. Η αντίδρασή του θεωρείται κομβική για το γεγονός πως δεν υπήρξαν θύματα από την επίθεση.\nΛόγω της ένοπλης επίθεσης, έσπευσαν στην Αθήνα ο αναπληρωτής υπουργός Προστασίας του Πολίτη Νίκος Τόσκας και ο αρχηγός της ΕΛΑΣ, αντιστράτηγος Κωνσταντίνος Τσουβάλας, οι οποίοι είχαν μεταβεί στην Κρήτη για να παραστούν σε εκδήλωση της αστυνομίας.\nΝα «αναλάβει τις ευθύνες του» κάλεσε τον πρωθυπουργό Αλέξη Τσίπρα ο πρόεδρος της Νέας Δημοκρατίας Κυριάκος Μητσοτάκης. «Οι σφαίρες στο ΠΑΣΟΚ είναι επίθεση κατά της Δημοκρατίας», υπογράμμισε, σε ανάρτησή του στο Twitter.\nH Δημοκρατική Αριστερά καταδίκασε απερίφραστα με ανακοίνωσή της την επίθεση με στα γραφεία του ΠΑΣΟΚ.\n«Αστυνομικοί και περίπου 30 εργαζόμενοι στα γραφεία βρέθηκαν σε κίνδυνο λόγω της αδυναμίας του κράτους να τους προστατέψει από ένοπλες ομάδες. Η δημιουργία όμως ενός "οικοσυστήματος ζούγκλας" δεν μπορεί να γίνει ανεκτή», σημείωσε σε ανακοίνωσή της η ΔΗΜΑΡ.\nΤόνισε επίσης πως «η κυβέρνηση δεν μπορεί να συνεχίζει να αδιαφορεί για τις συνεχείς τρομοκρατικές επιθέσεις βίας που αν συνεχιστούν σύντομα θα γίνουν και δολοφονικές. Οφείλει να αναλάβει εδώ και τώρα τις ευθύνες της. Η ασφάλεια είναι βασικό δικαίωμα των πολιτών και προτεραιότητα για όλους όσοι υπερασπιζόμαστε το κράτος δικαίου. Η εμφατική αδυναμία να αντιμετωπιστεί το γαϊτανάκι των επιθέσεων πλήττει ξεκάθαρα τη δημοκρατία. Επιτέλους δεν μπορεί να υπάρξει άλλη ανοχή στην βία!».\n«Η επίθεση έγινε μάλιστα λίγη ώρα πριν ξεκινήσει το debate της κεντροαριστεράς. Για αυτό ξεκαθαρίζουμε ότι οι σφαίρες στην Χαριλάου Τρικούπη θα έχουν δημοκρατική και προοδευτική απάντηση στις επερχόμενες διαδικασίες ανασυγκρότησης της κεντροαριστεράς. Η τρομοκρατία δεν θα περάσει!», κατέληξε η ΔΗΜΑΡ.\nΤελευταία τροποποίηση στιςΔευτέρα, 06 Νοεμβρίου 2017 22:51\nΠερισσότερα σε αυτή την κατηγορία: « Στην τελική ευθεία οι εκλογές της Κεντροαριστεράς Διαστρέβλωση των δηλώσεών του »


ΣΟΚ καταθέσεις στη δίκη Γιακουμάκη – Ergasianews.gr\nΣΟΚ καταθέσεις στη δίκη Γιακουμάκη\nΚατά το protothema, τα όσα κατέθεσε «καίνε» όμως και την υπεύθυνη της Εστίας: «Μία ημέρα κατέβηκα κάτω και της είπα "πάνω στην Εστία είναι ένα παιδί που το βασανίζουν και αν δεν το προσέξετε θα το χτυπήσουν πολύ σοβαρά, ακόμα και θα το σκοτώσουν". Τότε με πήρε και πήγαμε στο διευθυντή της Σχολής και του είπα τα ίδια πράγματα. Ταράχτηκε πολύ με αυτά και προσπάθησε να επικοινωνήσει με μια υπηρεσία σχετική με το bullying αλλά δεν τα κατάφερε. Μετά μου είπε να προσέχω τους Κρητικούς».\nΣτη δίκη που συνεχίστηκε στο Τριμελές Εφετείο Πλημμελημάτων θα καταθέσουν 16 μάρτυρες.\nΠροηγούμενο Δεξιότητες ιδανικού εργαζoμένου-Τι ζητούν οι επιχειρήσεις\nΕπόμενο Σε γαύρο και σαρδέλα στράφηκαν αναγκαστικά οι Έλληνες


Aδελφότητα Βησσανιωτών ''Η ΑΡΕΤΗ'': Ενα χρονικό της Αποκριάς στη Βήσσανη...\nΒήσσανη, Χοροστάσι 1904-Φωτο Γ. Πανταζίδης\n...Μια γιορτή στη Βήσσανη πού έδινε μεγάλη ευθυμία, ήταν τήν εβδομάδα των Άπόκρεω, οί «Φωτιές». Ένα έθιμο παληό πού δεν είναι μόνον Βησσανιώτικο. Οι φωτιές αυτές δεν έχουν καμιά σχέσι μ’ εκείνες τ’ «Άϊ Γιαννιού» (Κλήδωνα).\nΌλες τις βραδιές τής εβδομάδος αυτής και μάλιστα τά Σαββατοκύριακα, εκτός άπο τά κοινά γλέντια στά διάφορα σπίτια, εγίνοντο σε πολλές γειτονιές οί γνωστές «Φωτιές» στο ύπαιθρο, μ’ όλο τό χειμωνιάτικο κρύο, ακόμα καί χιόνι, εκτός φυσικά άν ήταν εξαιρετική κακοκαιρία.  Σ’ αύτές, συγκεντρώνονταν ολη σχεδόν ή γειτονιά καί εγλεντούσε και χόρευε ή νεολαία πού δεν είχε άνδρα στο σπίτι—οι άνδρες καί μάλιστα οί νέοι πήγαιναν καί διασκέδαζαν αποκρηάτικα μέ τήν παρέα τους σ’ άλλα σπίτια. Λέγοντας δέ νεολαία εννοούμε γυναικόκοσμο καί παιδόκοσμο. Έτσι, νέες, κορίτσια και αγόρια ελαφρά μασκαρεμένα πολλά, μαζεύονταν και χόρευαν, ενώ οι ήλικιωμένοι γύρω άπο μιά μεγάλη φωτιά, συμμετείχαν συζητώντας, παρακολουθούντες τούς νειούς ή καμαρώνοντας τούς δικούς τους. Σύμφωνα δέ μέ το εύθυμο άποκρηάτικο πνεύμα εχορεύοντο καί άλλοι χοροί άδόμενοι με σατυρικούς στίχους, έκτος απο τους άλλους.\nΟι «φωτιές» αυτές—φαινόμενο ίσως πυρολατρίας—συνώνυμες μέ νυχτερινό γλέντι υπαίθριο, παρετείνοντο πολλές φορές καί πέρα άπο τά μεσάνυχτα καί πρωτεύοντα ρόλο έπαιζαν τά παιδιά του μαχαλά. Μπορεί νά πει κανείς οτι ήταν δημιούργημά τους. Αυτά συγκέντρωναν τά άπαιτούμενα άφθονα ξύλα άπο τά διάφορα σπίτια της γειτονιάς μέ τη συγκατάθεσι των νοικοκυραίων ή καί χωρίς αυτή πολλές φορές, κρυφά, όταν έβλεπαν οτι δέν έφθαναν τά αποθέματα πού είχαν. Αυτά φρόντιζαν νά ξεχιονιστείό τόπος αν είχε χιόνι καί γενικά είχαν τήν ευθύνη καί τή μέριμνα γιά τήν επιτυχία...\nΤέτοιες φωτιές έγίνοντο στο Χασίλι του Άρμπιρου, στο Ραδιό, στου Κουνέλα, στου Χατζή, στου Γιανέξαρχου (Στουπάτικα) κ. ά. ΙΙαρετηρείτο δέ συναγωνισμός μεταξύ των μαχαλάδων, ποιός θά σημειώσει μεγαλύτερη επιτυχία άπο άποψι κόσμου καί μπρίου. Ασυναγώνιστη όμως ήταν πάντοτε ή «φωτιά» του Γιανέξαρχου, ίσως γιατί είχε κάποια σχετική παράδοσι, ίσως γιατί είχε το πλεονέκτημα νά έχει κοντά (πλησίον οικίας Δάλμα) τούς όργανοπαίκτας Καβακαίους πού έπαιζαν λαγούτο, βιολί καί ντέφι, τούς οποίους καί στήν περίπτωσι ακόμα πού θά ήταν «αγκαζέ», τούς άνεπλήρωναν άλλα μέλη τής ιδίας οικογενείας, μέ τά εφεδρικά όργανα πού βρίσκονταν πάντα στο καλύβι τους.  Γι αυτό τελικά συγκεντρώνοντο εκεί πολλοί άπο τούς άλλους μαχαλάδες, πού οί «φωτιές» τους είχαν σβύσει. Συνέβαινε μάλιστα πολλές φορές οί «ξενομαχαλιώτες» αυτοί, «νά πιάνουν τή στιά» σέ σημείο πού νά μή μπορούν νά κάτσουν οί «δικοί» καί τότε γιά ν’ άναγκασθούν ν’ απομακρυνθούν, οι έφορεύοντες (παιδιά του μαχαλά), ξαφνικά έρριχναν χούφτες άπο άλάτι στή φωτιά, σκάζοντας δέ το άλάτι άνάγκαζε τούς παρακαθημένους νά τραβιούνται λίγο παρά έξω άπο τή φωτιά... Κανένας όμως δέν έθύμωνε, κανένας καυγάς δέν εγένονταν, αθώα καί αυθόρμητη διασκέδασι, μακρυά άπο το κουτσομπολιό, τήν υστερόβουλη σκέψι, τή διάθεσι...\nΤο Σάββατο τής τελευταίας Άποκρηάς, συναγωνισμός παρετηρείτο ανάμεσα στις νοικοκυράδες, ποιά θά φκιάσει πολλά καί καλά τυρομποόρεκα, που έπειδή δέν κατηναλίσκοντο μέχρι τήν Κυριακή τό βράδυ, εδωρίζοντο ύστερα τήν Καθαρή Δευτέρα στις Τουρκογύφτισες (Ζίμπες), πού έρχονταν έπίτηδες άπο τή Βοστίνα, ξέροντας τό έθιμο...\nΗ νηστεία τής Μ. Σαρακοστής ήταν ολοκληρωτική, και γιά νά είναι πλήρης έπρεπε νά «ξαρτυθούν» με ιδιαίτερη φροντίδα όλα τά μαγειρικά σκεύη άπο τυχόν υπολείμματα κρέατος, τυρού κ.λ.π. Γι’ αυτό άλλωστε λέγεται και «Καθαρό Δευτέρα» ή «Καθαρό βδομάδα» κ.λ.π., άπο τό καθάρισμα δηλ. που έπακολουθούσε μετά τις Άποκρηές.\nΠροφανώς άπό τό πνεύμα αύτό έν συνδυασμώ μέ μια γενικώτερη ψυχική κάθαρσι, προήρχετο καί ή συνήθεια όπως τις βραδυνές ώρες τής τελευταίας άποκρηάτικης Κυριακής, μετά τό πέρας του χορού στό χοροστάσι, γίνονται είδικές επισκέψεις μεταξύ στενών συγγενών, συμπεριλαμβανομένων άνάμεσα σ’ αύτούς καί τών άναδόχων (νούνοι). Έτσι οί μικρότεροι τήν ήλικία έπεσκέπτοντο τούς μεγαλυτέρους πού τους παρέθεταν έλαφρό καί συνήθως έκλεκτό δείπνο, φεύγοντας δέ τούς φιλούσαν τό χέρι λέγοντας «Καλή Σαρακοστή».\nΧάριν τής ιστορίας τέλος πρέπει νά πούμε πώς πραγματική πανηγυρική όψι έπερνε τό χωριό, όταν επρόκειτο νά τό επισκεφθεί ό δεσπότης. Καί τούτο ήταν φυσικό, γιατί τά σκοτεινά εκείνα χρόνια μόνον ό μητροπολίτης ήταν στις καρδιές τών σκλάβων ο φυσικός προστάτης. Αύτός ήταν το μοναδικό στήριγμα, αύτός ένέπνεε όχι μόνον σεβασμό λόγω τής ιδιότητός του, άλλά καί εμπι- στοσόνη, θάρρος καί ελπίδα. Οσοι δέ είχαν τήν τύχη νά γαλουχηθούν καί μεγάλωσαν στήν άτμόσφαιρα τής εποχής έκείνης μέ τά φωτεινά καί ελπιδοφόρα κηρύγματα, τής πάντοτε επιβλητικής φυσιογνωμίας του τότε μητροπολίτου μας Βελλάς καί Κονίτσης καί κατόπιν Ίωαννίνων καί Μαλαριωτάτου Αθηνών καί πάσης Ελλάδος κυρού Σπυρίδωνος Βλάχου, αισθάνωνται πληρέστερα καί μπορούν νά έκτιμήσουν καλλίτερα, ποιά άξία είχε τότε γιά τήν περιοχή καί τί άνεκτίμητες εθνικές ύπηρεσίες προσέφερε σ’ αύτή, ο άνυπέρβλητος έκείνος ιεράρχης συμπατριώτης μας...\n Οι φωτιές συνηθίζονται σέ πολλά μέρη όχι μόνον τής Ηπείρου άλλα καί αλλού. Φέρουν όμως διάφορα ονόματα καί γίνονται αλλού τό Πάσχα, αλλού τις Άποκρηές (Βίτσα Ζαγορίου) κ.λ.π.\n Στή μνήμη μας διατηρούμε τούς στίχους :\n«Στής ακρίβειας τον καιρό, έπαντρεύτηκα κι εγώ.\nΩχ καί πήρα μια γυναίκα πώτρωγε γιά πέντε δέκα...».\n«Πώς τό τρίβουν τό πιπέρι τού διαόλου οί καλογέροι,\nΜέ τον κό... μωρέ μέ τον κό... κ.λ.π..\n«Πώς χορεύουν τά παιδιά ρίχνουνται σάν τά τραγιά.\nΠώς χορεύουν οί γρηές ρίχνουνται σάν κοπρηές...\nΠώς χορεύουν τά κορίτσια ρίχνουνται σάν τά κατσίκια...» .\nΜερικά άπο τά τραγούδια αυτά χορεύονται καί στήν νήσο Κάρπαθο τής Δωδεκανήσου.\n Απόγονοι τών Καβακαίων εκείνων είναι οι σημερινοί μέ τό όνομα Καβάκος ή Καβακόπουλος μουσικοί.\nΠηγή κειμένου: Σπ. Στούπη: "ΠΩΓΩΝΗΣΙΑΚΑ ΚΑΙ ΒΗΣΣΑΝΙΩΤΚΑ"-τόμος 1ος\nΟι φωτογραφίες (εκτός της τελευταίας) απο το Vissani Hills\nΑποκριάτικα δρώμενα στη Βήσσανη (δεκαετία 50 και 60)\n[Ψηφιακή επεξεργασία Χ.Κ.]\nΑν και δεν έχουμε κάποιες ιδιαίτερες περιγραφές για τα καρναβάλια της Βήσσανης από κείμενα ή μαρτυρίες, όμως, ειδικά για τη Βήσσανη, ο Βησσανιώτης φωτογράφος Γεώργιος Πανταζίδης διέσωσε με φωτογραφικά πειστήρια την ανάμνηση τέτοιων καρναβαλικών εκδηλώσεων.\nΣε μία φωτογραφία μάλιστα του 1904, ο φωτογράφος έχει επισημειώσει στη φωτογραφία τη λέξη «ΚΑΡΝΑΒΑΛΟΙ». Στη φωτογραφία αυτή φαίνεται και ένα «άρμα» με ένα αυτοσχέδιο ιστιοφόρο και επάνω παιδιά με αυτοσχέδιες ναυτικές στολές. Ο φωτογράφος επισημειώνει στη φωτογραφία και τη λέξη ΝΑΥΤΟΠΑΙΔΕΣ. Δεν ήταν χωρίς σημασία αυτή η αναπαράσταση ενός ναυτικού θέματος, σε μια καθαρά στεριανή περιοχή, με το οποίο δινόταν η αφορμή να τονιστούν, ασφαλώς εμμέσως, τα εθνικά χρώματα, του μπλέ και του άσπρου, την περίοδο της Τουρκοκρατίας, ενώ γύρω του δεκάδες παιδιά και ηλικιωμένοι φορούν υποχρεωτικά το τουρκικό φέσι...\nΗ φωτογραφία είναι εντυπωσιακή με την καθολική συμμετοχή των κατοίκων και τις γυναίκες με παραδοσιακές φορεσιές να χορεύουν στην πλατεία της Βήσσανης όπως ήταν τότε. Στο πλαίσιο της φωτογραφίας και οι οργανοπαίκτες με βιολί και λαβούτο.\nΗ φωτογραφία αυτή βεβαιώνει ότι ο καρνάβαλος ήταν μία μεγάλη παράσταση στη οποία συμμετείχαν όλοι οι κάτοικοι και κάποιοι κατασκεύαζαν ακόμη και άρματα.\nΟ ίδιος φωτογράφος, ο Βησσανιώτης Γεώργιος Πανταζίδης, άφησε και μία φωτογραφία ακόμη όπου επισημειώνει τη λέξη «ΚΑΡΝΑΒΑΛΟΙ» του έτους 1904 με έναν όμιλο μεταμφιεσμένων με φουστανελοφόρους και αξιωματικούς με λοφία και παράσημα!\nΣτη ζώσα παράδοση έχει μείνει ένας απόηχος για αποκρηάτικες εκδηλώσεις καρνάβαλου που έμειναν ιστορικοί και αναφέρονται σαν ένα πραγματικό ξεφάντωμα στη Βήσσανη.\nΠαραθέτουμε αυτές τις φωτογραφίες από τη Βήσσανη ως πειστήρια μιάς εποχής και μιάς δράσης γύρω από τις αποκρηάτικες εκδηλώσεις.\nΣτο διάβα του χρόνου μερικά ακόμη φωτογραφικά πειστήρια από την Βήσσανη δίνουν το πνεύμα και την ατμόσφαιρα της Αποκριάς και του κεφιού που επικρατούσε και μερικά στοιχεία των μεταμφιέσεων, που είχαν ασφαλώς και άλλα «θεατρικά» δρώμενα με κωμικά στοιχεία.\nΜερικά περιλαμβάνονται και στη «συνέντευξη» που έδωσε ο Μήτσης Μάρης στην εγγονή του Δανάη, για το θέατρο στη Βήσσανη:\n"...Οι μεγαλύτερες διασκεδάσεις γίνονταν τις αποκριές. Όλα τα σπίτια ήταν ανοιχτά. Άναβαν φωτιές στις γειτονιές οι οποίες συναγωνίζονταν ποιά θα είχε την καλύτερη φωτιά και τους περισσότερους μασκαρεμένους. Εκεί, εκτός από τα τραγούδια και το χορό άκουγες και χοντρά αστεία, σατιρικά ποιήματα, και μιμήσεις τύπων και ανθρώπων. Ομάδες μασκαρεμένων παρίσταναν και σατίριζαν διάφορες καταστάσεις και γεγονότα του χωριού, που πολύ διασκέδαζαν του χωριανούς. Η φωτιά στου Χατζή ήταν η πιο μεγάλη και το γλέντι και ο χορός και τα αστεία κρατούσε μέχρι το πρωί.\nΚάθε βράδυ, για όλο το τριώδιο οι Βησσανιώτες άναβαν στα σπίτια τους φωτιές και γλεντούσαν με χορούς, ποτό και φαγητό. Ακόμη και τα φτωχικά σπίτια ήταν ανοιχτά για τους μουσαφίρηδες. Τα τραπέζια ήταν στρωμένα, με γλυκά, όπως ραβανί και μπακλαβά και με πίτες. Από τη γιορτή δεν αποκλειόταν κανείς. Άντρες και γυναίκες πήγαιναν επίσκεψη από το ένα σπίτι στο άλλο, ως το πρωί. Τα παιδιά όμως ήταν «ελεύθερα ωραρίου» μόνο το Σαββατοκύριακο.\nΘυμάμαι ότι από τις καλύτερες μεταμφιέσεις είχαν ο Θωμάς Μπαλαμπάνης, ο Νίκος Λογοθέτης, ο Αλέκος Μέντζος κι ο Χριστόφορος Χριστίδης.\nΟ Μπαλαμπάνης με χιούμορ σατίριζε πολιτικούς της εποχής. Μία φορά είχε ντυθεί «Γιάγιαρης», που ήταν ένας γερουσιαστής της εποχής. Μαζί με τα ρούχα «φορούσε» και το κατάλληλο ύφος και τουπέ.\nΟ Λογοθέτης ντυνόταν πότε άντρας, πότε γυναίκα, συνήθως για να σατιρίσει χαρακτηριστικούς τύπους Βησσανιωτών. Δε θα ξεχάσω όταν είχε ντυθεί Χαρίκλω του Καβάκου. Λυτή ήταν μία απίθανη Βησσανιώτισσα που η ίδια συνήθιζε να κολλάει παρατσούκλια στους άλλους και να τους σατιρίζει. Για να καταλάβετε το ταμπεραμέντο της, όταν είχε πάει αργότερα στην Αθήνα ήθελε να συναντήσει το βασιλιά για να του ζητήσει να της δώσει ένα σπίτι!\nΆλλες συνηθισμένες μεταμφιέσεις ήταν όταν οι φίλοι ανά δύο ντύνονταν ανδρόγυνα, ή νεαρές δεσποινίδες και παρίσταναν μια ότι καυγαδίζουν, μια ότι αγαπιούνται ή ότι κουτσομπολεύουν μεταξύ τους.\nΤα παιδιά φορούσαν σκισμένα ρούχα για να κάνουν τους διακονιάρηδες, κοστούμια για να ντυθούνε μπουρζουάδες, ψεύτικες καμπούρες για να μοιάζουν με τον Κουασιμόδο, ντύνονταν και τσοπάνηδες. Πολλοί ταλαντούχοι, εκτός από το να μιμούνται τους τρόπους αυτού που είχαν ντυθεί, έφτιαχναν μόνοι τους και τραγούδια, πολλά από τα οποία ήταν «καλυμμένα» μηνύματα για άλλα πρόσωπα που ήταν παρόντα...]\nΚαι μία δημοσιευμένη ανάμνηση από Καρναβάλι στη Βήσσανη:\n«Επήγαινες στις αποκρηάτικες φωτιές και η καρδιά σου πετούσε σ’ έναν χαρούμενο ονειρευτό κόσμο όταν άκουγες εκείνα τα μαγευτικά παληοτικά τραγούδια. Τραγούδια που σε κάνουν αλήθεια να νοιώσης την ζωήν να αισθανθής πράγματι ένα γλέντι»\n( από δημοσίευμα στη Φωνή του Πωγωνίου φ. 20/3-3-1953)\nΑπό αυτό το μικρό δημοσίευμα βγαίνει η πληροφορία ότι στα καρναβαλικά δρώμενα στη Βήσσανη ήταν και οι φωτιές που άναβαν γύρω από τις οποίες χόρευε και τραγουδούσε «ένας χαρούμενος ονειρευτός κόσμος».\nΓια το Βησσανιώτικο αποκριάτικο ξεφάντωμα άφησε μία ενδιαφέρουσα, ποιητική μάλιστα, περιγραφή ο Βησσανιώτης ποιητής Γεώργιος Ναστόπουλος σε ποίημά του:\nΚοντεύουν οι Απόκρηες και όλα τα παιδιά\nΜε ζήλο κόπο και χαρά ξύλα μαζεύανε πολλά.\nΞυλογαϊδάρες πάφορτες με ξύλα από γκορτσιές\nΉ και με κούτσουρα βαριά απ’ του Κορτσιάτση τις γραβιές.\nΤο τι κακό γινότανε σ’ όλους τους μαχαλάδες\nΠοιος θάχει τις καλύτερες φωτιές και μασκαράδες.\nΣτη ράχη του Γιαννέξαρχου στήναν φωτιά μεγάλη\nΠιο κάτω στα Χατζιάτικα, στη Βαγγελίστρια άλλη.\nΑπό του Ντάμπα στο Ραδιό, στου Ντάκα τον Αη-Γιώργη\nΚαι στο χασίλι τ’ ανοιχτό κοντά στου Καραγκιόζη.\nΤου Παπαγιώργη ο σιάλαγκος εβούιζε τα βράδυα\nΣα βούκινο πολεμικό των Βίκιγκς στα καράβια.\nΟι πιο μεγάλοι ντύνονταν γιατροί και νοσοκόμοι\nΚυρίες με τα βέλλα τους, κόμησες και βαρώνοι.\nΜουστακαλήδες μπέηδες με μπιχλιμπίδια χίλια\nΌμορφες τουρκογύφτισσες με ντέφια και παφίλια.\nΜα κείνος ο Παίσιος πιο εφευρετικός απ’ όλους...\nΚαι τι δεν σοφιζότανε, γίγαντες και διαόλους.\nΤα σπίτια μας ολάνοιχτα, γιομάτα τα τραπέζια\nΜε τυρομπούρεκα, κρασιά, λογής-λογιών μεζέδια.\nΚαλόκαρδες νοικοκυρές δε δίσταζαν να δώσουν\nΤα ξύλα τους απ’ τις σταβιές κι’ ευχές να μας γιομώσουν.\nΜα όσες τσιγκουνεύονταν να δώσουν συνδρομή\nΤις νύχτες δεν γλυτώνανε απ’ την επιδρομή...\nΤην Κυριακή της Τυρινής κάτω στο χοροστάσι\nΤο γλεντοκόπι κι ’ ο χορός εις το ζενίθ θα φτάσει.\nΚι ’ όλη η βδομάδα κύλαε ξένοιαστα μ ’ όμορφες βραδιές\nΕκείνου του καλού καιρού αξέχαστες Αποκρηές.\nΓεώργιος Ναστόπουλος - από τη συλλογή "Λιανολίθαρα"\nΠηγή κειμένου:Κωνσταντίνος Κωστούλας "ΤΟ ΘΕΑΤΡΟ ΣΤΟ ΠΩΓΩΝΙ"-2008\n[Βρήκαμε και το χειρόγραφο κείμενο του παραπάνω ποιήματος ΕΔΩ].Το παραθέτουμε:\nΑναρτήθηκε από ΑΔΕΛΦΟΤΗΤΑ ΒΗΣΣΑΝΙΩΤΩΝ "Η ΑΡΕΤΗ" στις 10:27:00 μ.μ.


Τα οφέλη της φιλίας στην υγεία μας - Therapia\nΟι άνθρωποι είμαστε κοινωνικά όντα, και δεν αποτελεί έκπληξη ότι η απομόνωση από την οικογένεια, τους φίλους και άλλα μέλη του κοινωνικού μας κύκλου έχουν τεράστια επίδραση στην ψυχική μας υγεία. Τα τελευταία χρόνια έχουν γίνει μελέτες που δείχνουν ότι η έλλειψη φίλων επιδρά σημαντικά και στη σωματική μας υγεία. Αυτό σημαίνει ότι οι φίλοι δεν είναι καλοί μονάχα για την ψυχή σας αλλά και για το σώμα σας.\nΜια μελέτη του 2007 έδειξε ότι οι δυνατές κοινωνικές σχέσεις έχουν θετική επίδραση στο καρδιαγγειακό και νευροενδοκρινικό σύστημα, όπως επίσης στο ανοσοποιητικό και στη διαδικασία της φλεγμονής σε πολλά νοσήματα. Άλλες μελέτες συνδέουν τις φτωχές κοινωνικές σχέσεις με κατάθλιψη, μείωση των γνωστικών ικανοτήτων, φτωχή επούλωση και καθυστερημένη ανάκαμψη από τον καρκίνο.\nΜια άλλη μελέτη εξερεύνησε την επίδραση των “αρνητικών συναισθημάτων” (θυμός, κακία, απελπισία, κλπ.) στο ανοσοποιητικό σύστημα. Η φλεγμονή συνδέεται με καρδιαγγειακά νοσήματα, οστεοπόρωση, αρθρίτιδα, διαβήτη τύπου 2, κάποιες μορφές καρκίνου, άνοια, και ακόμη και περιοδοντική νόσο. Και επειδή αυτές οι φλεγμονώδεις αντιδράσεις μπορεί να προκληθούν άμεσα από αρνητικά συναισθήματα και ψυχοπιεστικές εμπειρίες, η έρευνα έδειξε ότι οι στενές προσωπικές σχέσεις που μειώνουν τα αρνητικά συναισθήματα ίσως να έχουν θετική επίδραση στο ανοσοποιητικό και ενδοκρινικό σύστημα.


Στην Νέα Έφεσο και στα γραφεία της Ε.Π.Σ. Πιερίας σήμερα 24-10-2019 ημέρα Πέμπτη και ώρα 15:00 συνήλθε σε συνεδρίαση η Επιτροπή Διαιτησίας της Ε.Π.Σ. Πιερίας που αποτελείται από τους Ευθυμιάδη Δαμιανό Πρόεδρο, Λέφα Γρηγόριο Αναπληρωτή Πρόεδρο και Καραμπούλα Χρήστο μέλος, με θέμα τον ορισμό διαιτητών και βοηθών διαιτητού για τους αγώνες πρωταθλήματος της Ε.Π.Σ. Πιερίας που θα πραγματοποιηθούν την 26 & 27-10-2019. Μετά από διαλογική συζήτηση αποφασίσθηκε ομόφωνα ο ορισμός των διαιτητών και βοηθών διαιτητού όπως αναγράφεται παρακάτω.\nΑΓΩΝΙΣΤΙΚΗ: 6η ΑΓΩΝΙΣΤΙΚΗ Α΄ ΚΑΤΗΓΟΡΙΑ\tΗΜΕΡΟΜΗΝΙΑ: ΣΑΒΒΑΤΟ 26-10-2019\nΕΘΝΙΚΟΣ ΚΑΤΕΡΙΝΗΣ ΘΕΡΜΑΙΚΟΣ ΚΟΡΙΝΟΥ Ι. ΚΑΛΛΙΑΝΙΔΗ 15:30 ΚΡΟΜΜΥΔΑΣ ΑΤΜΑΤΖΙΔΗΣ ΡΑΦΑΗΛΙΔΗΣ ΚΥΦΟΣ ΑΓΓΕΛΟΠΟΥΛΟΣ\nΓ.Α.Σ. ΣΒΟΡΩΝΟΥ ΑΝΑΓΕΝΝΗΣΗ ΣΒΟΡΩΝΟΥ Λ. ΞΑΝΘΟΠΟΥΛΟΣ 15:30 ΝΤΟΥΡΑΚΟΓΛΟΥ ΚΟΥΤΣΙΚΑΝΙΔΗΣ ΤΣΙΚΛΙΤΑΡΗ ΔΗΜ ΚΟΥΤΣΙΩΤΑΣ ΖΑΝΕΤΑΣ\nΑ.Ε. ΠΕΡΙΣΤΑΣΗΣ ΒΑΤΑΝΙΑΚΟΣ ΚΑΤΕΡΙΝΗΣ ΠΕΡΙΣΤΑΣΗΣ 15:30 ΜΕΓΑΣ ΚΑΛΟΡΟΓΙΑΝΝΗΣ ΦΩΤΙΑΔΟΥ Α. ΚΑΡΑΜΠΟΥΛΑΣ ΠΑΠΑΔΟΠΟΥΛΟΣ\nΕΘΝΙΚΟΣ Ν. ΚΕΡΑΜΙΔΙΟΥ ΑΝΑΓΕΝΝΗΣΗ ΚΟΛΙΝΔΡΟΥ Ν.ΚΕΡΑΜΙΔΙΟΥ 15:30 ΑΣΛΑΝΙΔΗΣ Α ΣΑΛΤΣΙΔΗΣ ΤΣΙΚΛΙΤΑΡΗ ΒΑΣ ΦΙΡΙΝΙΔΗΣ ΖΗΣΙΟΣ\nΠ.Α.Ε. ΠΟΝΤΙΩΝ 2012 ΜΥΤΙΚΑΣ ΛΕΠΤΟΚΑΡΥΑΣ Θ. ΠΑΠΑΔΟΠΟΥΛΟΣ 15:30 ΑΣΛΑΝΙΔΗΣ Γ ΜΗΝΟΥΔΗΣ ΓΕΡΜΑΝΟΣ ΕΥΘΥΜΙΑΔΗΣ ΤΖΙΑΤΖΙΟΥ\nΑΧΙΛΛΕΑΣ ΝΕΟΚΑΙΣΑΡΕΙΑΣ ΑΡΗΣ ΚΟΚΚΙΝΟΠΛΙΤΩΝ ΝΕΟΚΑΙΣΑΡΕΙΑΣ 15:30 ΔΙΑΚΟΥΜΑΚΟΣ ΒΡΟΥΖΟΣ ΠΛΟΣΚΑΣ ΓΚΑΡΑΓΚΑΝΗΣ ΑΤΜΑΤΖΙΔΗΣ\nΑΓΩΝΙΣΤΙΚΗ: 4η ΑΓΩΝΙΣΤΙΚΗ Γ΄ ΚΑΤΗΓΟΡΙΑ\tΗΜΕΡΟΜΗΝΙΑ: ΣΑΒΒΑΤΟ 26-10-2019\nΑ.Ε. ΚΟΥΚΟΥ ΑΠΟΛΛΩΝ ΛΙΤΟΧΩΡΟΥ ΣΕΒΑΣΤΗΣ 15:30 ΝΤΑΜΠΩΣΗΣ ΛΑΦΑΤΖΗΣ ΒΑΣΙΛΕΙΑΔΗΣ\nΑ.Ε. ΚΑΡΙΤΣΑΣ-Β ΟΡΦΕΑΣ ΦΩΤΕΙΝΩΝ ΚΑΡΙΤΣΑΣ 15:30 ΚΟΥΤΣΙΩΤΑΣ ΓΙΑΜΟΥΖΗΣ ΚΟΥΚΙΩΤΗΣ ΛΕΦΑΣ ΚΑΡΑΙΣΚΟΣ\nΑΓΩΝΙΣΤΙΚΗ: 6η ΑΓΩΝΙΣΤΙΚΗ Α΄ ΚΑΤΗΓΟΡΙΑ\tΗΜΕΡΟΜΗΝΙΑ: ΚΥΡΙΑΚΗ 27-10-2019\nΑΚΑΔΗΜΙΑ ΠΛΑΤΑΜΩΝΑ ΠΙΕΡΙΚΟΣ ΑΣΤΗΡ Κ.ΑΓΙΑΝΝΗ ΠΛΑΤΑΜΩΝΑ 15:00 ΛΑΦΑΤΖΗΣ ΘΕΟΔΩΡΟΥ ΠΑΠΑΔΟΠΟΥΛΟΣ Γ.\nΑΓΩΝΙΣΤΙΚΗ: 6η ΑΓΩΝΙΣΤΙΚΗ Β΄ ΚΑΤΗΓΟΡΙΑ\tΗΜΕΡΟΜΗΝΙΑ: ΚΥΡΙΑΚΗ 27-10-2019\nΠΙΕΡΙΚΟΣ ΡΥΑΚΙΩΝ Γ.ΟΛΥΜΠΙΟΣ ΛΟΦΟΥ ΜΑΤΑΙΩΝΕΤΑΙ\nΚΑΛΛΙΘΕΑΚΟΣ ΚΑΛΛΙΘΕΑΣ ΠΥΔΝΑΙΚΟΣ 2017 ΚΑΛΛΙΘΕΑΣ 11:00 ΛΑΦΑΤΖΗΣ ΠΑΠΑΔΟΠΟΥΛΟΣ Γ ΒΑΣΙΛΕΙΑΔΗΣ ΦΙΡΙΝΙΔΗΣ ΤΣΑΟΥΣΙΔΗΣ\nΔΟΞΑ 10 ΜΟΣΧΟΧΩΡΙΟΥ ΠΙΝΔΟΣ Α. ΑΓΙΑΝΝΗ ΜΟΣΧΟΧΩΡΙΟΥ 15:00 ΑΣΛΑΝΙΔΗΣ Γ ΤΣΙΚΛΙΤΑΡΗ ΔΗΜ ΚΥΡΙΑΚΟΥ ΚΑΡΑΜΠΟΥΛΑΣ ΧΑΤΖΗΓΙΑΝΝΗΣ\nΑΚΑΔΗΜΙΑ 2006 ΑΕΤΟΣ ΚΑΤΑΛΩΝΙΩΝ ΕΝΩΣΙΑΚΟ 15:00 ΔΙΑΚΟΥΜΑΚΟΣ ΠΑΤΣΑΣ ΠΑΝΤΖΙΑΛΑΣ ΜΑΒΙΝΗΣ ΘΕΟΔΩΡΙΔΗΣ\nΑΙΓΙΝΙΑΚΟΣ ΠΟΔ. ΑΚΑΔΗΜΙΑ ΚΕΡΑΥΝΟΣ ΜΑΚΡΥΓΙΑΛΟΥ Ι. ΠΑΡΑΛΥΚΙΔΗΣ 15:00 ΓΙΑΜΟΥΖΗΣ ΜΑΥΡΟΓΙΩΡΓΗΣ ΜΠΟΥΛΟΥΜΗ\nΑΤΡΟΜΗΤΟΣ ΚΑΤΕΡΙΝΗΣ ΕΘΝΙΚΟΣ Ν.ΤΡΑΠΕΖΟΥΝΤΑΣ ΜΥΛΑΥΛΑΚΟΥ 15:00 ΑΤΜΑΤΖΙΔΗΣ ΠΛΟΣΚΑΣ ΦΩΤΙΑΔΟΥ ΚΟΥΤΣΙΩΤΑΣ ΑΜΒΡΟΣΙΑΔΗΣ\nΑ.Μ.Σ. 25η ΜΑΡΤΙΟΥ ΝΕΟΣ ΠΑΜΒΡΙΑΚΟΣ Γ. ΑΣΛΑΝΙΔΗΣ 15:00 ΚΑΛΟΡΟΓΙΑΝΝΗΣ ΚΟΥΤΣΙΚΑΝΙΔΗΣ ΚΟΡΙΝΙΩΤΗ ΦΙΡΙΝΙΔΗΣ ΚΩΤΟΥΛΗΣ\nΑΓΩΝΙΣΤΙΚΗ: 4η ΑΓΩΝΙΣΤΙΚΗ Γ΄ ΚΑΤΗΓΟΡΙΑ\tΗΜΕΡΟΜΗΝΙΑ: ΚΥΡΙΑΚΗ 20-10-2019\nΤΑΥΡΟΣ ΕΛΑΦΟΥ Π.Α.Ο. Κ.ΜΗΛΙΑΣ ΕΛΑΦΟΥ 11:00 ΔΙΑΚΟΥΜΑΚΟΣ ΣΚΑΜΠΑΡΔΩΝΗΣ Γ. ΠΑΝΤΖΙΑΛΑΣ ΛΕΦΑΣ ΜΑΚΡΙΔΗΣ\nΔΙΓΕΝΗΣ ΑΛΩΝΙΩΝ ΟΛΥΜΠΟΣ ΑΓ. ΣΠΥΡΙΔΩΝΑ ΑΛΩΝΙΩΝ 15:00 ΝΤΟΥΡΑΚΟΓΛΟΥ ΜΗΝΟΥΔΗΣ ΚΟΥΚΟΥΒΙΤΗΣ\nΑ.Σ. ΑΚΑΔΗΜΙΑ ΓΙΩΤΣΑ ΠΡΟΟΔΟΣ Π.ΚΕΡΑΜΙΔΙΟΥ ΑΓ. ΣΠΥΡΙΔΩΝΑ 15:00 ΚΟΥΤΣΙΩΤΑΣ ΧΑΤΖΗΓΙΑΝΝΗΣ ΓΚΟΛΕΜΑΣ\nΕΛΠΙΣ ΑΝΔΡΟΜΑΧΗΣ ΔΙΑΣ ΑΓΙΟΥ ΔΗΜΗΤΡΙΟΥ ΑΝΔΡΟΜΑΧΗΣ 15:00 ΜΕΓΑΣ ΣΕΣΕΝΤΟΣ ΣΤΥΛΟΣ\nΠροηγούμενος Επιστημονικός θρίαμβος: Εξαλείφθηκε και ο δεύτερος από τους τρεις ιούς της πολιομυελίτιδας .\nΕπόμενο Ο χαιρετισμός και ο λόγος του Σάββα Χιονίδη στα σημερινά εγκαίνια του νέου Περιφερειακού της Κατερίνης.\nΕΠΙΤΥΧΗΜΕΝΗ ΠΑΡΟΥΣΙΑ ΤΟΥ Ν.Ο.ΚΑΤΕΡΙΝΗΣ ΣΤΟ ΠΕΡΙΦΕΡΕΙΑΚΟ ΠΡΩΤΑΘΛΗΜΑ ΙΣΤΙΟΠΛΟΪΑΣ


Χωρίς φωτισμό λόγω βανδαλισμών το πάρκο του Αγ. Κωνσταντίνου - PagasitikosNews\nΒρίσκεστε εδώ: ΚΕΝΤΡΙΚΗ / ΒΟΛΟΣ / Χωρίς φωτισμό λόγω βανδαλισμών το πάρκο του Αγ. Κωνσταντίνου\nΣτόχο βανδαλισμού, αποτέλεσε για ψακόμη μία φορά ο ηλεκτρολογικός πίνακας στο πάρκο του Αγ. Κωνσταντίνου.\nΟι Τεχνικές Υπηρεσίες του Οργανισμού Λιμένος Βόλου, εργάζονται προκειμένου να αποκατασταθούν οι ζημιές στον ηλεκτρολογικό πίνακα, ωστόσο μέχρι να επιτευχθεί αυτό, το πάρκο του Αγ. Κωνσταντίνου δεν θα ηλεκτροδοτείται.\nΕτικέτες: πάρκο Αγ. Κωνσταντίνου και Ελένης


“Δευτέρα χωρίς κρέας” – Ενα παγκόσμιο κίνημα χτυπάει την πόρτα μας…; Για ΣΚΕΦΤΕΙΤΕ ΤΟ! [photos] | TROKTIKO 2\n« ΔΕΙΤΕ ΠΩΣ ΕΙΝΑΙ ΣΗΜΕΡΑ Ο ΜΙΚΡΟΣ ΒΑΣΙΛΑΚΗΣ ΚΑΪΛΑΣ ΤΩΝ ΕΛΛΗΝΙΚΩΝ ΤΑΙΝΙΩΝ\nΛΑΡΝΑΚΑ: Πήγαν να σβήσουν την φωτιά αλλά… μαστούρωσαν από την φούντα! »\n“Δευτέρα χωρίς κρέας” – Ενα παγκόσμιο κίνημα χτυπάει την πόρτα μας…; Για ΣΚΕΦΤΕΙΤΕ ΤΟ! [photos] Δημοσιεύτηκε 29/08/2016 Είναι ένα κίνημα του Twitter και ενθαρρύνει τους ανθρώπους σε όλο τον πλανήτη να… αποφύγουν το κρέας για μια ημέρα την εβδομάδα.\nΤο κίνημα #MeatFreeMonday ενθαρρύνει τους ανθρώπους να βοηθήσουν, με τον τρόπο αυτό, την υγεία τους, αλλά και τον πλανήτη. Στο hashtag αυτό θα βρείτε πολλά νέα από όλο τον κόσμο, αλλά και χορτοφαγικές συνταγές με πολλή φαντασία.\nΤο Κεμπέκ του Καναδά έχει λανσάρει την δική του γαλλόφωνη εκστρατεία « Lundi sans viande » με στόχο ν πληροφορήσει τον κόσμο στις συνέπειες από την κατανάλωση ζωικών προϊόντων στην υγεία, το περιβάλλον και την ηθική.Πολλές χώρες έχουν ήδη ξεκινήσει δικές τους εκστρατείες: οι ΗΠΑ, η Μεγάλη Βρετανία, η Ολλανδία, η Βραζιλία, η Φινλανδία, η Γαλλία, το Βέλγιο («Πέμπτη χωρίς κρέας» σε αυτούς) και η Ταϊβάν.Στόχος είναι να αντικατασταθεί στο πιάτο μας το κρέας, τουλάχιστον την Δευτέρα, από λαχανικά, καρύδια, όσπρια, ρύζι, μακαρόνια, φρούτα.\nΣτη Μεγάλη Βρετανία την εκστρατεία «Δευτέρα χωρίς κρέας» λάνσαρε ο σταρ Πολ ΜακΚάρτνεϊ και η διάσημη σχεδιάστρια κόρη του Στέλλα ΜακΚάρτνεϊ. Το πρώην σκαθάρι αγωνίζεται υπέρ της χορτοφαγίας, στα χνάρια της πρώην συζύγου του Λίντα, η οποία πέθανε το 1998.\n«Είναι εύκολο να το κάνει κάποιος. Εξάλλου το σαββατοκύριακο έχετε φάει πάρα πολύ. Προσπαθήστε τη Δευτέρα να μη φάτε κρέας» είναι το μήνυμα του ΜακΚάρτνεϊ.Ερευνες δείχνουν ότι η περικοπή του κρέατος, έστω για μια μέρα, όχι μόνο κάνει καλό στην υγεία μας αλλά μειώνει το φαινόμενο του θερμοκηπίου το οποίο επιβαρύνουν οι αυξημένες απαιτήσεις σε κρέας.\nShare the post "“Δευτέρα χωρίς κρέας” – Ενα παγκόσμιο κίνημα χτυπάει την πόρτα μας…; Για ΣΚΕΦΤΕΙΤΕ ΤΟ! [photos]"


Πέτσας: «Ο Μουτζούρης είναι μια κατηγορία από μόνος του! Είναι γραφικός και επικίνδυνος» | Almyrosinfo\nΠέτσας: «Ο Μουτζούρης είναι μια κατηγορία από μόνος του! Είναι γραφικός και επικίνδυνος»\nΤην οργισμένη αντίδραση του κυβερνητικού εκπροσώπου, Στέλιου Πέτσα προκάλεσε ο χυδαίος τρόπος με τον οποίο μίλησε για τον πρωθυπουργό ο Περιφερειάρχης Βορείου Αιγαίου, Κώστας Μουτζούρης το βράδυ της Τετάρτης από την Λέσβο.\nΟ κυβερνητικός εκπρόσωπος ήταν ιδιαίτερα απαξιωτικός για τον Περιφερειάρχη χαρακτηρίζοντάς τον «Γραφικό, υποκριτή και επικίνδυνο».\nΤι απαντά μέσω του newsit.gr ο Περιφερειάρχης Βορείου Αιγαίου\n«Δεν με πειράζει ό,τι κι αν λένε εγώ ξέρω ότι έκανα το καθήκον μου και τίποτα άλλο. Εγώ ανεξάρτητος κατέβηκα στις εκλογές, με ψήφισε χιλιάδες κόσμος και δεν έχω υποχρέωση σε κανέναν». video\nEmbedded video for Πέτσας: «Ο Μουτζούρης είναι μια κατηγορία από μόνος του! Είναι γραφικός και επικίνδυνος»


ΚΟΥΒΕΝΤΑ ΝΑ ΓΙΝΕΤΑΙ - ΝΙΚΟΛΟΣ: Πέντε μύθοι για την Ελλάδα που κατέρρευσαν\nΚαι τώρα που έκλεισε ένα από τα πιο σημαντικά κεφάλαια της σύγχρονης ελληνικής ιστορίας, ας εξετάσουμε μερικούς μύθους που κατέρρευσαν.\nΗ αναδιάρθρωση του ελληνικού χρέους ήταν μια επικίνδυνη ιδέα. Ορισμένοι τραπεζίτες μάλιστα, όπως ο Λορέντσο Μπίνι Σμάγκι, μιλούσαν για «πολιτική αυτοκτονία» και για το....\n«ισοδύναμο της ποινής του θανάτου».\nΣτην πραγματικότητα, ο ιδιωτικός τομέας ενεπλάκη εκών - άκων στο κούρεμα και όλα πήγαν κατ' ευχήν. Η ενεργοποίηση των CDS πέρασε σχεδόν απαρατήρητη. Και όποιος περίμενε με αγωνία την αντίδραση των αγορών πρέπει να απογοητεύτηκε: ούτε κρύο ούτε ζέστη, έχουν περάσει ήδη στο επόμενο στάδιο.\nΟι ξένοι θέλουν το κακό μας\nΑνάλογα με τον άνθρωπο που διατύπωνε αυτή τη θέση, το «κακό» ήταν είτε η αποπομπή μας από την ευρωζώνη είτε η διατήρησή μας σε αυτήν. Α, πολλοί μιλούσαν για τη «συγκεκριμένη» ευρωζώνη γιατί, ως γνωστόν, υπάρχει και η άλλη, η αριστερή και φιλελληνική. Εν πάση περιπτώσει, οι ξένοι - δηλαδή οι ευρωπαίοι ηγέτες και ο Πρόεδρος Ομπάμα - κατέβαλαν κάθε δυνατή προσπάθεια για να πετύχει το PSI και να ελαφρυνθεί το χρέος της Ελλάδας. Δεν ήταν δεδομένο, δεν ήταν «μοιραίο», υπήρχαν δύο σχολές σκέψης, κέρδισε η μετριοπαθής.\nΤο Διεθνές Νομισματικό Ταμείο θέλει τον ελληνικό λαό στα γόνατα\nΔεν υπάρχει αμφιβολία ότι στο παρελθόν πολλές χώρες, κυρίως στη Λατινική Αμερική, πλήρωσαν με αίμα την πολιτική του ΔΝΤ. Στην περίπτωση της Ελλάδας όμως, οι εκπρόσωποι του Ταμείου ήταν εκείνοι που διαφωνούσαν από την αρχή με την υπερβολική δόση της λιτότητας στη συνταγή. Αυτό έχει να κάνει σε μεγάλο βαθμό με τις αλλαγές που επέφερε ο Ντομινίκ Στρος-Καν, αλλά όχι μόνο. Μόλις προχθές οι Νιου Γιορκ Τάιμς αναφέρονταν στη διαμάχη ανάμεσα στις δύο ισχυρές κυρίες της παγκόσμιας οικονομίας για την αντιμετώπιση της κρίσης: την Κριστίν Λαγκάρντ, που έχει πίσω της τον Μπαράκ Ομπάμα, και την Ανγκελα Μέρκελ. Το αμερικανικό μοντέλο, με έμφαση στην ανάπτυξη, αποδεικνύεται πολύ πιο δίκαιο και αποτελεσματικό από τη γερμανική σιδηρά πειθαρχία.\nΟι τεχνοκράτες επιβλήθηκαν από την Γκόλντμαν Σακς και κάνουν κακό στη δημοκρατία\nΣτην πραγματικότητα, η ανάληψη κυβερνητικών καθηκόντων από τον Μάριο Μόντι και τον Λουκά Παπαδήμο άλλαξε το κλίμα στην Ευρώπη. Οι δύο άνδρες, ο καθένας με τον τρόπο του, αποκατέστησαν την αξιοπιστία των χωρών τους και εργάστηκαν αθόρυβα και ουσιαστικά για την αντιμετώπιση των προβλημάτων. Αρκεί να προσπαθήσει να σκεφτεί κανείς πού θα βρίσκονταν σήμερα η Ιταλία και η Ελλάδα με τον Μπερλουσκόνι και τον Γ. Παπανδρέου - ή τον Φίλιππο Πετσάλνικο...\nΗ κρίση τελείωσε, πάμε για διακοποδάνεια\nΤέτοιες ανευθυνότητες λέει μονάχα ο Σαρκοζί, στην απελπισμένη προσπάθειά του να επανεκλεγεί. Ούτε η κρίση τελείωσε ούτε η παραμονή μας στο ευρώ έχει διασφαλιστεί οριστικά. Οι μάχες μέσα κι έξω από την Ελλάδα θα είναι σκληρές, βίαιες, σχεδόν συναρπαστικές.\nΑναρτηθηκε απο kouventanaginetai-nikolos.blogspot.com στις 11:39


Διαδικτυακή Τελετή Αποφοίτησης 2020 - European University Cyprus\nΗ ολοκλήρωση των σπουδών είναι ένα από τα σημαντικότερα επιτεύγματα της ζωής σας και ο κύκλος αυτός κλείνει με την Τελετή Αποφοίτησης.\nH φετινή αποφοίτηση θα είναι διαφορετική από τις άλλες. Δεδομένης της κατάστασης που έχει δημιουργηθεί λόγω της πανδημίας και έχοντας ως βασικό γνώμονα την ασφάλεια και την υγεία των φοιτητών μας, το Ευρωπαϊκό Πανεπιστήμιο Κύπρου θα διοργανώσει την φετινή Τελετή Αποφοίτησης 2020 διαδικτυακά.\nΟι Διαδικτυακές Τελετές Αποφοίτησης θα πραγματοποιηθούν ως ακολούθως:\nΗμερομηνία Σχολή Link Ώρα\n20/7/20 Σχολή Διοίκησης Επιχειρήσεων live.euc.ac.cy\n21/7/20 Σχολή Επιστημών της Αγωγής Ανθρωπιστικών και Κοινωνικών Επιστημών\n22/7/20 Νομική Σχολή 06.00μμ\n23/7/20 Σχολή Θετικών Επιστημών 06.00μμ\nΓια την προετοιμασία σας γι’ αυτό το σημαντικό γεγονός πρέπει να ακολουθήσετε την καθορισμένη διαδικασία που περιγράφεται πιο κάτω.\nΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ ΣΥΜΜΕΤΟΧΗΣ ΣΤΗΝ ΔΙΑΔΙΚΤΥΑΚΗ ΤΕΛΕΤΗ ΑΠΟΦΟΙΤΗΣΗΣ:\nΓια την συμπλήρωση της Αίτησης Συμμετοχής πατήστε εδώ.\nΣτην αίτηση θα σας ζητηθεί να ανεβάσετέ μια προσωπική φωτογραφία ακολουθώντας τις οδηγίες.\nΤελική Ημερομηνία Υποβολής Αιτήσεων: 15 Ιουνίου 2020.\nΣε περίπτωση που αδυνατείτε να συμπληρώσετε την Αίτηση διαδικτυακά ή παρουσιάστηκε κάποιο σφάλμα, παρακαλώ επικοινωνήστε με τον κ. Αντρέα Πεττεμερίδη στο Γραφείο Φοιτητικής Μέριμνας στο Α.Pettemerides@euc.ac.cy\nΗ ομιλία του αριστούχου φοιτητή/τριας γίνεται από τον/την τελειόφοιτο με τον υψηλότερο Γενικό Μέσο Όρο σε προπτυχιακό επίπεδο, δεδομένου ότι πραγματοποιείται περάτωση σπουδών τον Μάιο (Εαρινό Τετράμηνο) του τρέχοντος ακαδημαϊκού έτους.\nΤα Ακαδημαϊκά Βραβεία Αριστείας χορηγούνται στους τελειόφοιτους με τον υψηλότερο Γενικό Μέσο Όρο, τόσο σε προπτυχιακό όσο και μεταπτυχιακό επίπεδο. Δικαιούχοι είναι φοιτητές/τριες που αποφοιτούν στο αντίστοιχο Ακαδημαϊκό Έτος (Φθινόπωρο ή / και Εαρινό Τετράμηνο).\nΤο πρόγραμμα θα σας αποσταλεί μέσω του ηλεκτρονικού ταχυδρομείου στη φοιτητική σας διεύθυνση. Μπορείτε να προσκαλέσετέ όσα άτομα θέλετε για να παρακολουθήσουν την τελετή.\nΔΙΑΔΙΚΑΣΙΑ ΓΙΑ ΤΗΝ ΕΚΔΟΣΗ ΤΙΤΛΟΥ ΣΠΟΥΔΩΝ\nΓια την έκδοση του Τίτλου Σπουδών είναι απαραίτητη η κατάθεση της Αίτησης Τίτλου Σπουδών ηλεκτρονικά. Σε όσους φοιτητές δεν υποβάλλουν αίτηση δεν θα εκδίδετε Τίτλος Σπουδών. Οι Τίτλοι Σπουδών εκδίδονται σε μια μεταγενέστερη ημερομηνία που ανακοινώνεται από το Γραφείο Εγγραφών.\nΓια περισσότερες πληροφορίες παρακαλώ επικοινωνήστε με: reg@euc.ac.cy\nΟι φοιτητές θα πρέπει να υποβάλουν την Αίτηση Έκδοσης Τίτλου Σπουδών διαδικτυακά πατώντας εδώ και ακολούθως να επιλέξουν «ΑΙΤΗΣΗ ΕΚΔΟΣΗ ΠΤΥΧΙΟΥ». Θα πρέπει να συνδεθείτε με το φοιτητικό σας email για να μπορέσετε να υποβάλετε την αίτηση.


Σετ ντους + τηλέφωνο ντους:\nΠοιος είναι ο ρυθμός ροής του τηλεφώνου του ντους;\nΜπορείτε να βρείτε τον ρυθμό ροής του τηλεφώνου του ντους στο διάγραμμα ρυθμού ροής για το σχετικό προϊόν.\nΜπορεί να μειωθεί η ράγα του ντους;\nΟι ράγες ντους δεν μπορούν να μειωθούν. Ωστόσο, προσφέρουμε ράγες ντους στη σειρά Euphoria και Rainshower SmartActive που είναι ευέλικτες και μπορούν να προσαρμοστούν στις υπάρχουσες τρύπες.\nΘα ήθελα να επαναχρησιμοποιήσω τις υπάρχουσες τρύπες μου. Ποια ράγα προσφέρει ευελιξία;\nΔυστυχώς, δεν προσφέρουμε κατάλληλα προϊόντα στη σειρά Tempesta. Θα πρέπει να επιλέξετε τη σειρά Euphoria ή Rainshower.\nΤο άνω στήριγμα των ραγών Vitalio είναι εύκαμπτο και μπορεί να ρυθμιστεί ώστε να ταιριάζει στις υπάρχουσες τρύπες.\nΤο άνω στήριγμα των ραγών Euphoria είναι εύκαμπτο και μπορεί να ρυθμιστεί ώστε να ταιριάζει στις υπάρχουσες τρύπες.\nΤα άνω και κάτω στηρίγματα πλαίσια για τις ράγες Rainshower είναι εύκαμπτα και μπορούν να προσαρμοστούν στις υπάρχουσες τρύπες.\nΠόση απόσταση πρέπει να έχουν οι τρύπες για τη ράγα του ντους;\nΟι τρύπες διάτρησης πρέπει να απέχουν 620 mm μεταξύ τους (για τη ράγα ντους 600) ή 920 mm (για τη ράγα ντους 900).\nΗ απόσταση μεταξύ των τρυπών είναι μεταξύ 470 και 620 mm. Το άνω στήριγμα είναι εύκαμπτο και μπορεί να προσαρμοστεί στις υφιστάμενες τρύπες ή ενώσεις.\nΗ απόσταση μεταξύ των τρυπών είναι μεταξύ 470 και 620 mm (για τη ράγα ντους 600) ή 770 και 920 mm (για τη ράγα ντους 900). Το άνω στήριγμα της ράγας είναι εύκαμπτο και μπορεί να προσαρμοστεί στις υπάρχουσες τρύπες ή ενώσεις.\nΗ απόσταση μεταξύ των τρυπών μπορεί να είναι μεταξύ 570 και 630 mm (για τη ράγα 600) και 870 mm και 930 mm (για τη ράγα 900). Και τα δύο στηρίγματα ράγας είναι εύκαμπτα και μπορούν να προσαρμοστούν στις υπάρχουσες τρύπες ή στις διαστάσεις των ενώσεων.\nΠόση απόσταση πρέπει να έχουν οι τρύπες για το στήριγμα του τοίχου;\nΟι τρύπες για το σταθερό στήριγμα πρέπει να απέχουν οριζόντια 23 mm. Σε σετ με ρυθμιζόμενα στηρίγματα τοίχου, η απόσταση μεταξύ των τρυπών είναι 22 mm στο κάθετο επίπεδο.\nΟι τρύπες πρέπει να απέχουν οριζόντια 18 mm.\nΟι τρύπες πρέπει να απέχουν μεταξύ τους οριζόντια 18 mm για τα σετ που περιλαμβάνουν σταθερό στήριγμα. Σε σετ με ρυθμιζόμενα στηρίγματα τοίχου, η απόσταση μεταξύ των τρυπών είναι 25 mm.\nΑπό τι υλικό κατασκευάζεται η ράγα ντους;\nΗ ίδια η ράγα ντους είναι κατασκευασμένη από μέταλλο. Η βάση στήριξης του ντους και το ρυθμιστικό είναι κατασκευασμένα από ABS.\nΗ ίδια η ράγα του ντους και η βάση στήριξης είναι κατασκευασμένες από μέταλλο. Το ρυθμιστικό είναι κατασκευασμένο από ABS.\nΠώς μπορώ να προσαρμόσω το ρυθμιστικό;\nΥπάρχει μια βίδα στο ρυθμιστικό. Χαλαρώστε την για να ρυθμίσετε το ύψος. Για να ρυθμίσετε τη γωνία κλίσης, κρεμάστε το τηλέφωνο του ντους με τη κωνική βιδωτή σύνδεση από τον εύκαμπτο σωλήνα ντους στην υποδοχή. Μετακινήστε το τηλέφωνο προς τα κάτω και προς τα εμπρός, ή πάνω και πίσω, ανάλογα με την κατεύθυνση προς την οποία θέλετε να ρυθμίσετε τη γωνία. Είναι δυνατή η συνεχής ρύθμιση γωνίας.\nΤο τηλέφωνο δεν κάθεται σωστά στο βραχίονα. Τι κάνω λάθος;\nΕλέγξτε εάν ο εύκαμπτος σωλήνας του τηλεφώνου έχει εγκατασταθεί σωστά. Η κωνική βιδωτή σύνδεση πρέπει να βλέπει προς το τηλέφωνο. Αυτό στηρίζεται στην υποδοχή. Το κωνικό σχήμα επιτρέπει στο τηλέφωνο να κάθεται στο στήριγμα σταθερά.\nΜπορώ να εγκαταστήσω το στήριγμα έτσι ώστε να είναι αριστερά αντί για δεξιά;\nΝαι, αυτό είναι δυνατό.\nΠοια σαπουνοθήκη ταιριάζει στο ντους μου;\nΣε αυτήν την περίπτωση, μπορείτε να χρησιμοποιήσετε τη σαπουνοθήκη με κωδ. 27206000 ή το ράφι με κωδ. 27596000.\nΗ ράγα του ντους ή τα εξαρτήματά της περιλαμβάνουν μια υποδοχή.\nΑπό τι υλικό κατασκευάζεται το τηλέφωνο του ντους;\nΤα περισσότερα τηλέφωνα ντους είναι κατασκευασμένα από πλαστικό, ανεξάρτητα από τον κατασκευαστή τους. Τα μεταλλικά τηλέφωνα είναι πολύ βαριά. Αν σας έπεφτε από το χέρι το τηλέφωνο κατά λάθος, η ζημιά στον πάτο της ντουζιέρας, στα πλακάκια ή στην πόρτα θα ήταν αναπόφευκτη. Προσφέρουμε δύο τηλέφωνα ντους με μεταλλική ράβδο: το Euphoria Cube + και το Sena.\nΠώς μπορώ να καθαρίσω το τηλέφωνο;\nΣυνιστούμε να καθαρίζετε το τηλέφωνο χρησιμοποιώντας το καθαριστικό GrohClean. Τα άλατα πρέπει επίσης να αφαιρούνται τακτικά από τα ακροφύσια SpeedClean στην πλάκα ψεκασμού του τηλεφώνου. Μπορείτε να το κάνετε αυτό απλά σκουπίζοντάς τα με τα δάχτυλά σας.\nΠώς μπορώ να ρυθμίσω τη γωνία του τηλεφώνου μου και πόσο μπορεί να ρυθμιστεί;\nΚρεμάστε το τηλέφωνο με την κωνική βιδωτή σύνδεση από τον εύκαμπτο σωλήνα ντους στην υποδοχή. Μετακινήστε το τηλέφωνο προς τα κάτω και προς τα εμπρός, ή πάνω και πίσω, ανάλογα με την κατεύθυνση προς την οποία θέλετε να ρυθμίσετε τη γωνία. Είναι δυνατή η συνεχής ρύθμιση γωνίας.\nΤο σχήμα του τηλεφώνου δεν έχει αρκετή καμπύλη για μένα. Ποια είναι η λύση;\nΠροσφέρουμε ένα γωνιακό στήριγμα 45° που βιδώνεται μεταξύ του τηλεφώνου και του εύκαμπτου σωλήνα. Αυτό το στήριγμα από ορείχαλκο μπορεί να αγοραστεί με το προϊόν με κωδ. 28389000.\nΔιατίθενται ρυθμιζόμενα στηρίγματα τοίχου;\nΠαρέχουμε το ρυθμιζόμενο στήριγμα τοίχου με κωδ. 28623000 (στρογγυλό σχέδιο) και 27055000 (στρογγυλό σχέδιο με γωνίες).\nΠώς σφραγίζω τις τρύπες στο ντους;\nΙδανικά, θα πρέπει να επικοινωνήσετε με τον ειδικό πλακιδίων σας για να μάθετε για το συγκεκριμένο υλικό σφράγισης που θα πρέπει να χρησιμοποιήσετε σύμφωνα με τα πρότυπα DIN.\nΕύκαμπτοι σωλήνες ντους:\nΠοια είναι η διαφορά μεταξύ των εύκαμπτων σωλήνων ντους Relexaflex, Rotaflex και Silverflex;\nΟ εύκαμπτος σωλήνας ντους Relexaflex είναι περισσότερο γκρίζος σε σύγκριση με τον πραγματικό εύκαμπτο σωλήνα. Και οι δύο βιδωτές συνδέσεις είναι σταθερές. Ο εύκαμπτος σωλήνας Rotaflex είναι πανομοιότυπος όσον αφορά το χρώμα. Η κωνική βιδωτή σύνδεση μπορεί να περιστραφεί και παρέχει προστασία κατά του τσακίσματος του σωλήνα. Ο εύκαμπτος σωλήνας Silverflex είναι παρόμοιος με τον Rotaflex με τη διαφορά ότι είναι ασημένιου χρώματος.\nΓιατί χρειάζομαι έναν βιδωτό κώνο;\nΟ βιδωτός κώνος προσφέρει προστασία κατά του τσακίσματος για τον εύκαμπτο σωλήνα.\nΠόσο μακρύς πρέπει να είναι ο εύκαμπτος σωλήνας;\nΤο απαιτούμενο μήκος του εύκαμπτου σωλήνα ντους εξαρτάται από το πού χρησιμοποιείται, το ύψος του χρήστη και τις προδιαγραφές του σημείου τοποθέτησης. Σήμερα, οι εύκαμπτοι σωλήνες ντους συχνά έχουν μήκος 1,75 μ. Στην μπανιέρα, αν χρησιμοποιείται κυρίως για μπανιέρα, συνήθως χρησιμοποιείται εύκαμπτος σωλήνας ντους 1,25 μέτρων.\nΗ βρύση της μπανιέρας μου είναι πολύ χαμηλή και φαίνεται ότι ο εύκαμπτος σωλήνας κινδυνεύει να τσακίσει. Τι μπορώ να κάνω;\nΓια το σκοπό αυτό, προσφέρουμε ένα γωνιακό στήριγμα 90° που βιδώνεται στην υποδοχή σύνδεσης ντους της βρύσης. Αυτό το μεταλλικό στήριγμα μπορεί να αγοραστεί με το προϊόν με κωδ. 45304000.\nΟ νέος μου πλαστικός σωλήνας ντους είναι ακόμα ελαφρώς άκαμπτος και δεν λυγίζει. Τι μπορώ να κάνω;\nΓεμίστε το εύκαμπτο σωλήνα με νερό και αφήστε τον να κρέμεται στο ντους ή το μπάνιο. Ο εύκαμπτος σωλήνας ντους θα αποκτήσει το σωστό σχήμα μετά από λίγες μέρες.\nΜπορεί να μειωθεί ο σωλήνας του ντους; Διατίθενται σωλήνες ντους σε άλλα μήκη;\nΤο μήκος των σωλήνων ντους δεν μπορεί να μειωθεί. Ωστόσο, προσφέρουμε βραχύτερους και μακρύτερους σωλήνες ντους ως ειδικά αξεσουάρ για τα περισσότερα συστήματα ντους με εύκαμπτους σωλήνες.\nΟι συνδέσεις με ζεστό και κρύο νερό είναι ανάποδες. Τι μπορώ να κάνω;\nΠροσφέρουμε μια θερμοστατική κασέτα ως ειδικό εξάρτημα για συνδέσεις που είναι λάθος, για την αντιμετώπιση αυτού του προβλήματος. Αυτή αντικαθιστά την υφιστάμενη θερμοστατική κασέτα. Η απαιτούμενη θερμοστατική κασέτα για συνδέσεις που έχουν πραγματοποιηθεί με λάθος τρόπο μπορεί να ληφθεί με το προϊόν με κωδ. 47175000.\nΌταν ανοίγω τη νέα μου βρύση, έρχεται μόνο ζεστό ή κρύο νερό. Δεν μπορώ ποτέ να πάρω ένα σωστό μείγμα. Τι συμβαίνει;\nΟι συνδέσεις ζεστού και κρύου νερού στα υδραυλικά του σπιτιού σας έχουν γίνει λάθος. Το ζεστό νερό πρέπει είναι στα αριστερά και το κρύο νερό στα δεξιά. Προσφέρουμε μια θερμοστατική κασέτα ως ειδικό εξάρτημα για την επίλυση αυτού του προβλήματος. Αυτή αντικαθιστά την υφιστάμενη θερμοστατική κασέτα. Η απαιτούμενη θερμοστατική κασέτα για συνδέσεις που έχουν πραγματοποιηθεί με λάθος τρόπο μπορεί να ληφθεί με το προϊόν με κωδ. 47175000.\nΜε ενδιαφέρει ένα σύστημα ντους. Για δομικούς λόγους (π.χ. κεκλιμένες οροφές), τα συστήματα ντους δεν ταιριάζουν με τη βρύση. Ποιες λύσεις είναι διαθέσιμες;\nΠροσφέρουμε βραχύτερους και μακρύτερους σωλήνες ντους ως ειδικά εξαρτήματα για τα περισσότερα συστήματα ντους. Τα συστήματα ντους με εκτροπείς είναι επίσης διαθέσιμα από τη σειρά Rainshower (κωδ. 27058000), Euphoria (κωδ. 27421002) και Euphoria Cube (κωδ. 27696000), τα οποία εγκαθίστανται δίπλα από τη βρύση. Το σύστημα ντους συνδέεται με τη βρύση μέσω ενός εύκαμπτου σωλήνα.\nΕίναι το σύστημα ντους κατάλληλο για θερμαντήρες ροής;\nΗ χρήση με θερμαντήρες ροής είναι εφικτή. Πρέπει να έχουν ελάχιστη απόδοση 18 kW.\nΈχω ένα νέο σύστημα ντους και το ζεστό νερό παράγεται χρησιμοποιώντας θερμαντήρα ροής. Μετά από λίγο, το νερό από τη βρύση γίνεται ξαφνικά κρύο. Ποιο είναι το πρόβλημα;\nΣε αυτήν την περίπτωση, συνήθως πρέπει να αλλάξετε τις ρυθμίσεις στο θερμαντήρα ροής. Αυτό σχετίζεται με τον όγκο του νερού στο σύστημα ντους σας. Η αλλαγή των ρυθμίσεων ροής στο θερμαντήρα ροής θα διορθώσει το πρόβλημα.\nΥπάρχει λύση για την μπανιέρα;\nΠροσφέρουμε επίσης συστήματα ντους μπανιέρας στη σειρά Rainshower SmartActive (κωδ. 26657000), Euphoria (κωδ. 27475002), Euphoria SmartControl (κωδ. 26510000) και Tempesta (κωδ. 26223001). Εναλλακτικά, διατίθενται συστήματα ντους με εκτροπείς από τις σειρές Rainshower (κωδ. 27058000), Euphoria (κωδ. 27421002) και Euphoria Cube (κωδ. 27696000) που εγκαθίστανται δίπλα από τη βρύση. Το σύστημα ντους συνδέεται με τη βρύση μέσω ενός εύκαμπτου σωλήνα ντους.


Γυμνάσιο Βάμου: Συναυλία «Βάμος αλά Rock» - Προβολή ταινίας «Volta la Carta»\nΣυναυλία «Βάμος αλά Rock» - Προβολή ταινίας «Volta la Carta»\nΣτην εκδήλωση που διοργανώθηκε με τη συμμετοχή των Πολιτιστικών Συλλόγων Βάμου «Ο Πρίνος» και του Τσιβαρά παρουσιάστηκε η συναυλία του Μουσικού Εργαστηρίου Βάμου με τίτλο «Vamos αλά Rock». Να σημειωθεί ότι είναι η Τρίτη κατά σειρά συναυλία των μαθητών και των υπεύθυνων καθηγητών που δουλεύουν και παρουσιάζουν μουσικά θέματα για 7η συνεχή χρονιά στο Γυμνάσιο Βάμου.\nΣτην ίδια εκδήλωση έγινε η πρεμιέρα της κινηματογραφικής ταινίας με τίτλο “Volta la Carta” που επιμελήθηκαν οι καθηγήτριες Κουφογιώργου Ανδρομάχη και Θεοδωρίδη Θεοδώρα με μαθητές του Γυμνασίου και Γενικού Λυκείου Βάμου. Η ταινία πραγματευόταν το ιστορικό γεγονός της διάδοσης της πανούκλας και τις επιδράσεις του σε επίπεδο κοινωνικό, πολιτικό, οικονομικό κτλ. την εποχή του Μεσαίωνα στην Ευρώπη\nΣτόχος ήταν η γνωριμία των μαθητών με την τέχνη και την τεχνική του κινηματογράφου, η οργάνωση μιας ερασιτεχνικής παραγωγής και η δημιουργία μιας αγγλόφωνης ταινίας.\nΤο Σάββατο 25/6/2016 πραγματοποιήθηκε η δεύτερη προβολή της ταινίας “Volta la Carta” από το κινηματογραφικό εργαστήρι στο θέατρο Βλησίδη στα Χανιά στο πλαίσιο της Άνοιξης Καλλιτεχνικής Δημιουργίας σε συνεργασία με τη ΚΕΠΠΕΔΗΧ ΚΑΜ.\nΕτικέτες Εξωσχολικές Δραστηριότητες, Κινηματογραφικό Εργαστήρι, Μουσικό Εργαστήρι, Σχολικό έτος 2015-16


Ακόμη πιο κοντά στην Αλάνιασπορ ο «Βίγια» - Novasports.gr\nΑκόμη πιο κοντά στην Αλάνιασπορ ο «Βίγια»\nΗ Αλάνιασπορ ανέβασε την προσφορά της προς τον Παναθηναϊκό για την απόκτηση του Λούκα Βιγιαφάνιες, ο οποίος... ετοιμάζεται να μετακομίσει στην Τουρκία.\n23/01/2018 • 21:48\nΟ Λούκα Βιγιαφάνιες\nΗ Αλάνιασπορ ανέβασε την προσφορά της προς τον Παναθηναϊκό για την απόκτηση του Λούκα Βιγιαφάνιες, ο οποίος... ετοιμάζεται να μετακομίσει στην Τουρκία. Οι Τούρκοι δίνουν ένα ποσό κοντά στο 1 εκατ. ευρώ άμεσα στους «πράσινους» κι ενώ η προηγούμενη πρότασή τους έφτανε μεν τα 1,2 εκατ. ευρώ, αλλά περιελάμβανε μπόνους επίτευξης στόχων, μισθούς του παίκτη και ποσοστό μεταπώλησης, το οποίο, ωστόσο, υπάρχει και στην τελευταία προσφορά.\nΠλέον, η Αλάνιασπορ πλησίασει το μίνιμουμ του ποσού που ζητά ο Παναθηναϊκός για την παραχώρηση του Αργεντίνου, από την πλευρά του οποίου υπάρχει μεγάλη πίεση να γίνει η μεταγραφή, καθώς ο πάικτης έχει δεχθεί πρόταση για ένα πολύ ελκυστικό συμβόλαιο.\nΟι δύο ομάδες είναι αρκετά κοντά σε συμφωνία, χωρίς, όμως, κάτι να είναι οριστικό. Οι συζητήσεις αναμένεται να συνεχιστούν και αύριο και είναι πιθανό να υπάρξει είτε θετική, είτε αρνητική εξέλιξη στο θέμα της μετακίνησης του «Βίγια» στη γειτονική χώρα.


‘Ατιτλο… | Αστροφεγγιά\n6 Responses to “‘Ατιτλο…”\n3 Απρίλιος, 2011 στο 5:51 μμ\n3 Απρίλιος, 2011 στο 6:12 μμ\nΕίδες? Δεν είναι δύσκολο!\nΦιλιά πολλά, Αγγελάκι μου και καλή σου εβδομάδα!\n3 Απρίλιος, 2011 στο 6:42 μμ\nΕγώ πάντως χαμογελάω έτσι γιατί έχω ένα μπλογκ που λάμπει από καθαριότητα!\nΕπίσης χαμογελάω γιατί είδα το βίντεο με την υπέροχη εκτέλεση της Etheridge του Like the way i do. Πολύ καλό! Τον Gladiador δεν τον είδα, αλλά θα το κάνω. 🙂\nΦιλιά πολλά πολλά, Αστεράκι μου!\n3 Απρίλιος, 2011 στο 6:48 μμ\nΧαίρομαι που χαμογελάς γενικώς Λιλιθάκι μου…! 🙂\nΊδρωσα πάρα πολύ (με τόση ζέστη που έχει σήμερα), αλλά το έκανα λαμπίκο το blog σου. Το τραγούδι είναι φοβερό και τι πραγματικά εκπληκτική φωνή, που έχει η Melissa!!!!\nΔεν έχεις δει τον Gladiator? Αυτό ειλικρινά, μου προκαλεί εντύπωση! 🙄\nΝα δεις την ταινία, όποτε έχεις ευκαιρία…δεν θα χάσεις! 😉\n3 Απρίλιος, 2011 στο 7:01 μμ\nΩραία ατάκα, ωραία ταινία, ωραίο τραγούδι.\n3 Απρίλιος, 2011 στο 7:05 μμ\nΛιτός, περιεκτικός και συγκεκριμένος…!\nΤο χαμόγελό σου, πού είναι όμως καλέ μου Kanthare? 😉\n« Ένα ψέμα…για αρχή…


Περισσότεροι από οκτώ στους δέκα Ελληνες έχουν κάποιοι ιδιόκτητο ακίνητο, χωρίς αυτό να σημαίνει ότι είναι πλούσιοι. Σε κάποια περίοδο της ζωής τους έκαναν το όνειρό τους πραγματικότητα και έβαλαν ένα «κεραμίδι πάνω από το κεφάλι τους», όπως λέει και ο λαός.\nΣε αντίθεση μάλιστα με άλλες χώρες οι Ελληνες δεν αλλάζουν εύκολα σπίτι, είτε γιατί «δένονται» μ' αυτό είτε γιατί δεν έχουν την οικονομική δυνατότητα να το κάνουν.\nΗ περίοδος του παραλογισμού στην κτηματαγορά, όπου ο καθένας αγόραζε ό,τι ήθελε με τραπεζικά δάνεια, έχει περάσει ανεπιστρεπτί. Αν κανείς δει τα στοιχεία για του πού βρίσκεται σήμερα η αγορά ακινήτων θα καταλάβει και γιατί η οικονομία βρίσκεται σε τραγική κατάσταση και δύσκολα θα ανακάμψει.\nΠαιχνίδια με τους μισθούς στον ιδιωτικό τομέα Η κυβέρνηση "ρίχνει" τις επικείμενες μειώσεις έως και κατά 30% στο ΔΝΤ, το οποίο όμως έχει ήδη διαψεύσει\nΝα "χρυσώσει το χάπι" των επερχόμενων μειώσεων μισθών στον ιδιωτικό τομέα επιχειρεί τώρα το υπουργείο Εργασίας, διαρρέοντας ότι στις επικείμενες διαπραγματεύσεις με την τρόικα και στο πλαίσιο της υποχρέωσής του έως την 1η Απριλίου να ολοκληρώσει νομοθετικά το πλαίσιο διαμόρφωσης του κατώτατου μισθού, θα προσπαθήσει να περιορίσει στο ήμισυ τον αντίκτυπο που θα είχε η κατάργηση των πολυετιών, κάτι που αποδίδει σε πιέσεις του ΔΝΤ, το οποίο όμως έχει διαψεύσει κατηγορηματικά τέτοια πρόθεση.\nΣύμφωνα με τις διαρροές από το υπουργείο, το ΔΝΤ πιέζει για πλήρη κατάργηση των –«παγωμένων» τώρα- ωριμάνσεων (πολυετιών), κάτι που θα σήμαινε μείωση των μισθών στον ιδιωτικό τομέα έως και κατά 30%. Αυτό ενώ ο κατώτατος μισθός είναι στα 586 ευρώ μικτά και ειδικά για νέους έως 25 ετών στα 511 ευρώ.\nΤο ίδιο το ΔΝΤ βέβαια έχει ξεκαθαρίσει, ότι ουδέποτε άσκησε πίεση για τέτοιου είδους μείωση μισθών στον ιδιωτικό τομέα, αλλά ότι επειδή η κυβέρνηση δεν θέλει να κόψει από "αλλού" για να μειωθεί το μέσο κατά κεφαλήν κόστος εργασίας, στρέφεται από μόνη της στη λύση αυτή.\nΑν και ο υπουργός Εργασίας, Γιάννης Βρούτσης έχει πει ότι ο κατώτατος μισθός θα διατηρηθεί στα 586 ευρώ μεικτά τουλάχιστον έως το 2014, στη ρύθμιση θα συνδεθεί με την ανταγωνιστικότητα της οικονομίας και την πορεία της ανεργίας, άρα θα μπορούσε να οδηγήσει σε νέες μειώσεις στα επόμενα χρόνια.\nΠηγές από το υπουργείο λένε τώρα, ότι θα επιδιωχθεί μία "συμφωνία με την τρόικα, ώστε αντί για προσαύξηση 10% σε κάθε κλιμάκιο των πολυετιών, να προβλέπεται προσαύξηση 5%". Αυτό θα σήμαινε μείωση του μισθού στον ιδιωτικό τομέα κατά 15%, αντί για 30%.\nΕν τω μεταξύ, εκτιμάται ότι μέχρι το τέλος του έτους περίπου το 80% των εργαζόμενων στον ιδιωτικό τομέα θα έχει οδηγηθεί στην υπογραφή ατομικών συμβάσεων.\nΗ λήξη των κλαδικών συμβάσεων το τελευταίο έτος έχει οδηγήσει τουλάχιστον 1.200.000 εργαζόμενους του ιδιωτικού τομέα, περίπου το 60%, σε ατομικές συμβάσεις ή σε αλλαγή των όρων εργασίας.\nΣτις 31 Μαρτίου λήγει και τυπικά Εθνική Γενική Συλλογική Σύμβαση Εργασίας (ΕΓΣΣΕ), οδηγώντας αυτόματα περίπου 350.000 ανειδίκευτους εργάτες σε ατομικές συμβάσεις.\nΑλλά και από τις περίπου 80 κλαδικές συμβάσεις που βρίσκονταν σε ισχύ πριν από μία διετία, σήμερα έχουν μείνει μόλις 15. Και στις 14 Φεβρουαρίου λήγουν και αυτές και καθώς η μετενέργειά τους έχει πλέον διάρκεια τρεις μήνες και όχι έξι, όπως ίσχυε παλαιότερα, η ισχύ τους θα συνεχιστεί το πολύ μέχρι τα μέσα Μαΐου.\nΑπό τον Ιούνιο, οι επιχειρήσεις θα έχουν τη δυνατότητα να ξεκινήσουν διαπραγματεύσεις με τους εργαζόμενους, για την επίτευξη μίας συμφωνίας για νέα σύμβαση εργασίας.\nΚαρχιμάκης σε Βενιζέλο: Γιατί έχεις κάνει το καταστατικό ακορντεόν;\nΔριμεία επίθεση κατά του ΠΑΣΟΚ εξαπέλυσε ο υπό αναστολή γραμματέας του κόμματος, Μιχάλης Καρχιμάκης, καταγγέλλοντας την ηγεσία της Ιπποκράτους για καταστρατήγηση του καταστατικού ενόψει του συνεδρίου του κόμματος και ειδικότερα για μεθοδευμένο διορισμό μελών στην Επιτροπή Τήρησης του Καταστατικού.\nΣε ανάρτησή του στο Facebook ο κ. Καρχιμάκης καταγγέλλει την αποπομπή του προέδρου της ΕΚΑΠ Γιώργου Ανωμερίτη επισημαίνοντας ότι το καταστατικό δεν μπορεί να γίνεται ακορντεόν».\nΑναλυτικά η δήλωση του κ. Καρχιμάκη έχει ως εξής:\n«Γιατί σύντροφοι μεθοδεύετε να διορίσετε την ΕΚΑΠ (Επιτροπή Τήρησης Καταστατικού) ακυρώνοντας τους ήδη εκλεγμένους από το εθνικό συμβούλιο με το αστήρικτο και αδικαιολόγητο επιχείρημα ότι ο πρόεδρος της ΕΚΑΠ, Γ. Ανωμερίτης είναι επικεφαλής του ΟΛΠ (Οργανισμού Λιμένος Πειραιώς) και έχει ασυμβίβαστο και διάφορες άλλες ίσως αβάσιμες εφευρέσεις.\nΟταν ο Γ. Ανωμερίτης ως πρόεδρος της ΕΚΑΠ εγγυήθηκε μαζί με τα υπόλοιπα εκλεγμένα μέλη, πιστοποίησε και επικύρωσε την εκλογή του Προέδρου στις 18 Μαρτίου, τότε δεν ήταν επικεφαλής του ΟΛΠ; Μάλλον απ' ότι θυμάμαι ήταν.\nΤότε δεν είχε ασυμβίβαστο;\nΣύντροφοι, δεν μπορεί να συνεχίζεται να γίνεται επιλεκτική εφαρμογή του καταστατικού.\nΔεν μπορεί να υπάρχει καταστατικό κατά περίπτωση ή καταστατικό διαφορετικών ταχυτήτων.\nΤο καταστατικό επιτέλους δεν μπορεί να γίνεται ακορντεόν.\nΔεν μπορεί σε εκλεγμένο όργανο σύντροφοι να φυτεύονται διορισμένοι».\nΚαλύτερα ο νέος φόρος ακινήτων παρά το χαράτσι της ΔΕΗ - Πόσα θα πληρώνουμε ανά περιοχή\nΌλοι όσοι έχουμε ένα διαμέρισμα στο όνομά μας –και είμαστε οι περισσότεροι- θα πρέπει να ευχόμαστε να επιβληθεί ο ενιαίος φόρος ακινήτων, όσο μεγάλο και αν είναι το σπίτι μας, σε όποια περιοχή και αν βρίσκεται. Βεβαίως, η κλίμακα υπολογισμού του Ενιαίου Τέλους, δεν έχει οριστικοποιηθεί. Όμως, αν ισχύει ότι θα υπάρξει αφορολόγητο 50.000 ευρώ και ότι οι φορολογικοί συντελεστές θα κυμαίνονται από 0,1% έως 2% (ανάλογα με την αξία της συνολικής περιουσίας) τότε ο νέος φόρος θα είναι σίγουρα μικρότερος. Το fpress.grπαρουσιάζει 10άδες παραδείγματα για όλες τις περιοχές του λεκανοπεδίου.\nΟι υπολογισμοί στον πίνακα που ακολουθεί, έγιναν με τις ακόλουθες παραδοχές:\n1.Ότι το διαμέρισμα έχει επιφάνεια 100 τετραγωνικά και είναι ηλικίας 10 ετών\n2.Ότι το αφορολόγητο στον καινούργιο ενιαίο φόρο ακινήτων ο οποίος θα αντικαταστήσει το χαράτσι της ΔΕΗ και τον Φόρο Ακίνητης Περιουσίας, θα είναι 50.000 ευρώ. Για τον υπολογισμό του νέου φόρου, χρησιμοποιήθηκε η ακόλουθη κλίμακα η οποία δεν είναι η τελική (δεδομένου ότι το υπουργείο Οικονομικών δεν έχει καταλήξει ακόμη) αλλά είναι αρκετά κοντά σε αυτό που θέλει να κάνει το υπουργείο Οικονομικών.\n0 50.000 0,00%\n50.001 100.000 0,10%\n100.001 200.00 0,20%\n200.001 400.000 0,30%\n400.001 600.000 0,40%\n600.001 800.000 0,50%\n800.00 1.000.000 0,60%\n1.000.001 1.500.000 0,80%\n1.500.001 2.000.000 1,00%\nΤι φόρο βγάζει αυτή η κλίμακα; Είναι μικρότερος ή μεγαλύτερος σε σχέση με αυτά που πληρώσαμε για το χαράτσι της ΔΕΗ και τον Φόρο Ακίνητης Περιουσίας; Η απάντηση στον πίνακα που ακολουθεί:\nΟ Eric Rubin, βοηθός υφυπουργός Εξωτερικών του State Department, με αρμοδιότητα τις ευρωπαϊκές και ευρασιατικές υποθέσεις...\nΣύμφωνα με σημερινό άρθρο του Αθανάσιου Έλλις στην Καθημερινή, η Ουάσιγκτον δηλώνει αντίθετη με την κατάθεση συντεταγμένων και την προβολή χαρτών, αλλά δεν τάσσεται απαραίτητα κατά της διενέργειας γεωτρήσεων (drill, if you have to, but no maps), ιδιαίτερα σε περιοχές που δεν προκαλούν τριβές, όπως στο Ιόνιο ή νότια της Κρήτης. Αντίθετα, στο Αιγαίο και προς Ανατολάς ζητούν αυτοσυγκράτηση και συνεννόηση με άλλα «εμπλεκόμενα μέρη».\nΑΝΤΙ ΝΑ ΕΙΣΒΑΛΛΟΥΝ, ΑΓΟΡΑΖΟΥΝ... Μετά το σοκ αγοράς νησιού από Τούρκο αλλάζουν το νόμο για τις αγορές γης στα σύνορα\nΚάτω από τα 116 δολάρια υποχωρεί σήμερα η τιμή του μπρεντ, έπειτα από τρεις συνεχόμενες εβδομάδες κερδών που έστειλαν την τιμή του «μαύρου χρυσού» σε υψηλό 4,5 μηνών.\nΣύμφωνα με αναλυτές, η αγορά κάνει μια παύση μετά το πρόσφατο ράλι. Σημειώνεται ότι από τις αρχές Δεκεμβρίου, οι τιμές του πετρελαίου έχουν ενισχυθεί κατά 10%, εν μέσω ενδείξεων οικονομικής ανάπτυξης σε ΗΠΑ και Κίνα.\nΣτις 14:44 (ώρα Ελλάδος), η τιμή του μπρεντ υποχωρούσε κατά 77 σεντς στα 115,99 δολάρια το βαρέλι, έχοντας εκτιναχθεί στο υψηλό 4,5 μηνών των 117,07 δολαρίων την Παρασκευή.\nΗ τιμή του αμερικανικού ελαφρού αργού υποχωρούσε την ίδια ώρα κατά 96 σεντς στα 96,81 δολάρια το βαρέλι, έπειτα από οκτώ διαδοχικές εβδομάδες ανόδου.\nΑπειλούν οι απλήρωτοι εργαζόμενοι του ΠΑΣΟΚ με το συνέδριο\nΞαναχτύπησαν οι απλήρωτοι εργαζόμενοι του ΠΑΣΟΚ. Με νέα ανακοίνωσή τους στο μπλογκ που διατηρούν, προειδοποιούν ότι έχοντας συμπληρώσει έναν χρόνο απλήρωτοι, θα καταφύγουν στη Διεθνή Σοσιαλιστική.\nΚαλούν δε, τις συνδικαλιστικές οργανώσεις να πάρουν θέση, ενώ απειλούν ότι δεν θα αφήσουν να γίνει συνέδριο «πάνω στα πτώματά» τους.\nΑναλυτικά, η νέα τους ανακοίνωση έχει ως εξής:\n«Η απάθεια των διοικούντων ξεπερνάει κάθε όριο. Έναν ολόκληρο χρόνο με επιχορηγήσεις από την χρηματοδότηση για τις εκλογές και τον τακτικό προϋπολογισμό και οι εργαζόμενοι δεν έχουν πάρει ούτε μισό σεντ, εκτός από αυτά που αν δεν καταβληθούν συνεπάγονται αυτόφωρη διαδικασίας (δώρα Πάσχα, Χριστουγέννων, επίδομα αδείας).\nΔεν θα κάνετε συνέδριο πάνω στα πτώματά μας! Πουλήστε τις βίλες και τα κότερά σας και πληρώστε τους εργαζόμενους σας!».\nΤσίπρας: "Όχι" στις ιδιωτικοποιήσεις, "ναι" στις συμπράξεις με ξένες εταιρίες\nΤην αντίθεση του ΣΥΡΙΖΑ στις προγραμματιζόμενες ιδιωτικοποιήσεις επανέλαβε ο πρόεδρος του κόμματος, Αλέξης Τσίπρας, σε συνέντευξή του στην «Καθημερινή».\n«Θεωρούμε ότι τα κοινωνικά αγαθά, όπως το νερό ή η ενέργεια πρέπει να παραμένουν υπό δημόσιο έλεγχο», τόνισε ο κ. Τσίπρας, χαρακτηρίζοντας «εντελώς αρνητική» την εμπειρία ιδιωτικοποιήσεων σε άλλες χώρες.\n«Δημιούργησε κερδοσκοπία στα τιμολόγια και οδήγησε τους πιο αδύναμους σε δραματική επιδείνωση του επιπέδου διαβίωσης. Αυτό το αδιάσειστο γεγονός παραλείπεται κάθε φορά από τη σχετική συζήτηση», ανέφερε.\nΕρωτηθείς για την περίπτωση των ΔΕΠΑ/ΔΕΣΦΑ και για το εάν ο ΣΥΡΙΖΑ θα αντιταχθεί σε περίπτωση που η Gazprom αναδειχθεί μειοδότης, ο κ. Τσίπρας, απέφυγε να τοποθετηθεί συγκεκριμένα, ενώ πρότεινε, αντί για ιδιωτικοποιήσεις, να πραγματοποιηθούν «συμπράξεις και συνέργειες με εταιρείες άλλων χωρών δημόσιες ή ιδιωτικές με στόχο την αναβάθμιση των υπηρεσιών, την κάλυψη των κοινωνικών αναγκών και την αναβάθμιση του γεωπολιτικού ρόλου της χώρας»\nΕΛΠΕ: Στις 28/2 τα αποτελέσματα του 2012\nTην Πέμπτη, 28 Φεβρουαρίου, θα ανακοινωθούν τα αποτελέσματα των ΕΛΠΕ για το 2012. Αναλυτικά το οικονομικό ημερολόγιο της εταιρείας για το 2013 έχει ως εξής:\nΑνακοίνωση αποτελεσμάτων έτους 2012 Πέμπτη, 28 Φεβρουαρίου 2013\nΔημοσίευση Ετήσιων Οικονομικών Καταστάσεων 2012 Δευτέρα, 04 Μαρτίου 2013\nΕτήσια ενημέρωση αναλυτών μέσω τηλεδιάσκεψης για τα οικονομικά αποτελέσματα έτους 2012 Πέμπτη, 28 Φεβρουαρίου 2013\nΑνακοίνωση αποτελεσμάτων 1ου τριμήνου 2013 Πέμπτη, 23 Μαΐου 2013\nΕτήσια Τακτική Γενική Συνέλευση Μετόχων Πέμπτη, 27 Ιουνίου 2013\nΑποκοπή μερίσματος χρήσης 2012 Παρασκευή, 16 Αυγούστου 2013 (συμπίπτει με την ημερομηνία λήξης των δικαιωμάτων επί του δείκτη FTSE/ATHEX Large Cap στον οποίο συμπεριλαμβάνεται, και είναι πριν την 20η Σεπτεμβρίου 2013, ημερομηνία λήξης των Συμβολαίων Μελλοντικής Εκπλήρωσης επί της μετοχής της Εταιρείας και επί του δείκτη FTSE/ATHEX Large Cap)\nΔικαιούχοι μερίσματος (record date) χρήσης 2012 Τρίτη, 20 Αυγούστου 2013\nΈναρξη καταβολής μερίσματος χρήσης 2012 Δευτέρα, 26 Αυγούστου 2013\nΑνακοίνωση αποτελεσμάτων 2ου τριμήνου 2013 Πέμπτη, 29 Αυγούστου 2013\nΑνακοίνωση αποτελεσμάτων 3ου τριμήνου 2013 Πέμπτη, 21 Νοεμβρίου 2013\nΑνακοίνωση αποτελεσμάτων έτους 2013 Πέμπτη, 27 Φεβρουαρίου 2014\nΕτήσια ενημέρωση αναλυτών μέσω τηλεδιάσκεψης για τα οικονομικά αποτελέσματα έτους 2013 Πέμπτη, 27 Φεβρουαρίου 2014\n*Η Εταιρία διατηρεί το δικαίωμα να μεταβάλλει τις παραπάνω ημερομηνίες, αφού ενημερώσει έγκαιρα το επενδυτικό κοινό με τροποποίηση του παρόντος.\nΗ γραπτή απάντηση στο (επίσης γραπτό) ερώτημα του Λόρδου ήρθε λίγες μέρες αργότερα (μόλις στις 30 Ιανουαρίου) εκ μέρους της ΒαρόνηςWarsi εκπροσωπώντας τη βρετανική κυβέρνηση. «Η κυβέρνηση δεν έχει προβεί σε καμία αξιολόγηση πιθανών εσόδων από την εκμετάλλευση αποθεμάτων φυσικού αερίου και πετρελαίου από τα κυρίαρχα ύδατα των Βρετανικών Βάσεων. Η διακήρυξη της Βρετανίας το 1960 καθιστά σαφή την πρόθεση του Ηνωμένου Βασιλείου να μην αξιοποιήσει τις περιοχές των κυρίαρχων Βάσεών του για σκοπούς πέραν των στρατιωτικών» είναι το σύνολο της γραπτής απάντησης της Βαρόνης Warsi.\nΣε σχέση τώρα με τα σχέδια της Τουρκίας για αποστολή του νέου ερευνητικού της πλοίου στα νερά της Ανατολικής Μεσογείου, ο τουρκικός Τύπος αναφέρει ότι αυτό αναμένεται να γίνει σε διάστημα τριών μηνών. Συγκεκριμένα, το νέο σκάφος (ονόματι «Polarcus» εξασφαλίσθηκε από νορβηγική εταιρεία έναντι 123εκατ. δολαρίων) θα αποσταλεί στις αρχές ή τα μέσα Φεβρουαρίου στη Μαύρη Θάλασσα. Οι έρευνες εκεί θα διαρκέσουν ένα τρίμηνο και με την ολοκλήρωσή τους το πλοίο θα αποσταλεί στην Αν. Μεσόγειο. Τοενωρίτερο δηλαδή αρχές Μαΐου, χωρίς αυτό να σημαίνει ότι αν το απαιτήσουν οι ανάγκες (η δραστηριότητα δηλαδή στην κυπριακή ΑΟΖ), δεν μπορεί να γίνειεπαναπρογραμματισμός.\nΤροποποιείται η φορολόγηση των κερδών του ΟΠΑΠ\nΣύμφωνα με την ανακοίνωση του υπουργείου, στο εξής, η φορολογία των κερδών θα διαμορφώνεται στο 0% για τα κέρδη των παικτών κάτω των 100 ευρώ, σε 15% για τα κέρδη των παικτών μεταξύ 100 και 500 ευρώ, και 20% για τα κέρδη των παικτών από 500 ευρώ και άνω.\nΠολύ χοντρό παιχνίδι, γιατί τα λεφτά είναι πολλά, παίζεται γύρω από την αποκρατικοποίηση της ΔΕΠΑ και της ΔΕΣΦΑ που θεωρούνται κλειδιά στο πρόγραμμα που προωθεί η κυβέρνηση. Η αποχώρηση – βόμβα μιας εκ των διεκδικητών, του ομίλου Sintez μέσω της θυγατρικής Negusneft, ανατρέπει τα δεδομένα. Ο ρωσικός όμιλος είναι από τους μεγαλύτερους στη χώρα και ήθελε να αποκτήσει στρατηγικό ρόλο στην περιοχή και να αποτελέσει το ηγέτη στη διάθεση φυσικού αερίου αλλά και πετρελαίου στην Ευρώπη. Οι πληροφορίες αναφέρουν ότι η Sintez είχε καταθέσει προσφορά ύψους 1,9 δισ. ευρώ για την εξαγορά της ΔΕΠΑ αλλά και της ΔΕΣΦΑ, μια προσφορά που απείχε από τη δεύτερη που ήταν την Gazprom η οποία είχε δώσει περί τα 900 εκατ. αλλά μόνο για τη ΔΕΠΑ. Μια τρίτη κοινοπραξία στην οποία συμμετείχαν οι όμιλοι Μυτιληναίου και Βαρδινογιάννη προσέφεραν 450 εκατ. για τη ΔΕΠΑ. Αξίζει να σημειωθεί ότι οι πληροφορίες έλεγαν ότι η Sintez εφόσον αγόραζε τις δύο εταιρείες θα έκανε προσφορά και για τα ΕΛΠΕ του ομίλου Λάτση.\nΗ είδηση για αποχώρηση του βασικού διεκδικητή προκαλεί τεράστια αναστάτωση στην κυβέρνηση κι ένα ακόμη μεγάλο πονοκέφαλο στο οικονομικό επιτελείο και το ΤΑΙΠΕΔ. Λίγο προτού δημοσιευτούν τα τεύχη δημοπράτησης, υπήρχε γκρίνια για καθυστερήσεις, ωστόσο όπως φαίνεται κάποιοι στην κυβέρνηση γνώριζαν για την αρνητική εξέλιξη. Μάλιστα, ετοιμάζονταν να αλλάξουν τους όρους για την εξαγορά της ΔΕΣΦΑ ώστε να έχουν τη δυνατότητα να μπουν στο παιχνίδι και όσοι παίκτες συμμετείχαν στην πρώτη φάση του διαγωνισμού, σε συνεργασία με τους εναπομείναντες. Προφανώς ήξεραν ότι θα αποχωρήσει η ρωσική εταιρεία και θα πρέπει να αλλάξουν όλα.\nΌλοι πλέον αναρωτιούνται γιατί αποχώρησε ο κολοσσός της ενέργειας και τι μέλλει γενέσθαι. Να θυμίσουμε δε ότι υπήρξε δυσφορία από την πλευρά των Αμερικανών για το ενδεχόμενο να καταλήξει η ΔΕΠΑ και η ΔΕΣΦΑ σε ρωσικά χέρια.\nΚάποιοι λένε ότι η Sintez ήταν ο «λαγός» ώστε να αποχωρήσουν όλοι οι υπόλοιποι και να μείνει η Gazprom. Λέγεται δε ότι μπορεί να έχουν συμφωνήσει οι δύο εταιρείες η μεν πρώτη να πάρει τελικά τη ΔΕΣΦΑ και η δεύτερη τη ΔΕΠΑ. Άλλωστε και οι δύο εταιρείες ελέγχονται από το κράτος, δηλαδή από τον Πούτιν.\nΑυτό που γίνεται πλέον φανερό είναι ότι παίζεται πολύ μεγάλο παιχνίδι με τους Ρώσους να ετοιμάζονται να κάνουν το μεγάλο βήμα προς την Ευρώπη μέσω Ελλάδας και τους Αμερικανούς, αν και ανεπίσημα, να είναι αντίθετοι σε ένα τέτοιο σενάριο. Και στη Αθήνα έχουν πάρει φωτιά τα «λόμπι» που προωθούν τα συμφέροντα των δύο πλευρών χρησιμοποιώντας μέσα ενημέρωσης και πολιτικούς. Με την κυβέρνηση φυσικά να είναι στη μέση σε μια από τις μεγαλύτερες business των τελευταίων ετών.\nΕλληνική εφεύρεση για την παραγωγή ηλεκτρικού ρεύματος από τα κύματα της θάλασσας


Ανοίγει η προσφορά της Socar για τον ΔΕΣΦΑ – EnergyIn\nΑνοίγει η προσφορά της Socar για τον ΔΕΣΦΑ\n12/06/2013 EnergyIn 0\nΔEΣΦΑ: Μηνιαίο Πρόγραμμα Εκφορτώσεων για το Δεκέμβριο 2020\nΣήμερα το πρωί ανοίγει η προσφορά της Αζέρικης Socar για τον ΔΕΣΦΑ, παρουσία του ανεξάρτητου αποτιμητή, και των συμβούλων του διαγωνισμού.\nΠιο αναλυτικά, ξεκινάει η συνεδρίαση του διοικητικού συμβουλίου του Ταμείου Αξιοποίησης της Ιδιωτικής Περιουσίας του Δημοσίου (ΤΑΙΠΕΔ), για να ανοίξει την προσφορά των Αζέρων, παρουσία του ανεξάρτητου αποτιμητή, και των συμβούλων του διαγωνισμού.\nΑν η προσφορά είναι πάνω από το ποσό που έχει ορίσει ως εύλογο ο αποτιμητής για την πώληση του 66% του ΔΕΣΦΑ, τότε το ΤΑΙΠΕΔ μπορεί και να την εγκρίνει αμέσως. Αν υπολείπεται ελαφρώς, προφανώς και το Ταμείο, κατά το μοντέλο που ακολουθεί σε όλους τους διαγωνισμούς, θα καλέσει τους Αζέρους να τη βελτιώσουν. Σε κάθε περίπτωση, προς το μεσημέρι ή έστω νωρίς το απόγευμα, αναμένονται ανακοινώσεις.\nΑξίζει να σημειωθεί ότι η αρχική προ μηνών προσφορά των Αζέρων ήταν της τάξης των 460 εκ. ευρώ, εκτιμάται ωστόσο ότι η δεσμευτική τους προσφορά, αυτή που κατέθεσαν την Δευτέρα, θα είναι κάπως υψηλότερη. Είναι προφανές ότι αν κλείσει θετικά το θέμα ΔΕΣΦΑ, βελτιώνεται κάπως και η αρνητική εικόνα που δημιουργήθηκε από το ναυάγιο της ΔΕΠΑ.\ntags: Socar ΔΕΣΦΑ προσφορά ΤΑΙΠΕΔ\nπροηγούμενο Παραγωγή βιοκαυσίμου αρνητικού άνθρακα\nεπόμενο Στασιμότητα προβλέπει ο OPEC


Στο πένθος οι ΗΠΑ: Μετρούν 30 νεκρούς από δύο διαφορετικές επιθέσεις σε μια μέρα -- Παιδί της Κοινωνίας -- Sott.net\nΚυρ, 04 Αυγ. 2019 13:13 UTC\nΣτο πένθος έχουν βυθιστεί οι ΗΠΑ, καθώς μέσα σε μια μόλις μέρα μετράει 30 νεκρούς, από δύο διαφορετικές επιθέσεις με πυροβολισμούς.\nΛίγες ώρες μετά το πολύνεκρο περιστατικό στο Ελ Πάσο του Τέξας, όπου έχασαν τη ζωή τους 20 άτομα, μια νέα επίθεση έρχεται να προκαλέσει σοκ στο Ντέιτον του Οχάιο.\nΈνοπλος άνοιξε πυρ σε μπαρ σκοτώνοντας εννέα ανθρώπους και τραυματίζοντας τουλάχιστον 16 ακόμη. Ο δράστης είναι νεκρός ενώ φέρεται να διέφυγε με σκούρο τζιπ ένα δεύτερο άτομο που ενεπλάκη στην επίθεση. Η τοπική Dayton Daily News αναφέρει ότι ο δράστης άνοιξε πυρ όταν του απαγορεύτηκε η είσοδος στο μπαρ.\nΤαυτόχρονα τον γύρο του Διαδικτύου κάνει ένα σοκαριστικό βίντεο, όπου ακούγονται οι πυροβολισμοί και διακρίνονται οι πανικόβλητοι θαμώνες καθώς τρέχουν να σωθούν.\nΟι περιγραφές των μαρτύρων σοκάρουν, με έναν από αυτούς να κάνει λόγο για «40-50 πυροβολισμούς» έξω από το μπαρ. «Υπάρχουν νεκροί στο δρόμο παντού... έγινε μακελειό εδώ πέρα». Μια άλλη αυτόπτης μάρτυς, η Τέιλορ Μέιμπερι είπε στο NBC ότι βρισκόταν με μια φίλη της στο μπαρ όταν άκουσαν ξαφνικά τους πυροβολισμούς.\nΑρχικά έκαναν βουτιά στο πάτωμα για να καλυφθούν από τις σφαίρες και στη συνέχεια έτρεξαν στις τουαλέτες, όπου είχαν αναζητήσει καταφύγιο κι άλλοι θαμώνες.\nΛίγες ώρες νωρίτερα, νεαρός έσπειρε τον τρόμο και το θάνατο σε πολυκατάστημα στο Ελ Πάσο σκοτώνοντας τουλάχιστον 20 άτομα.\nΟ νεαρός άρχισε να ρίχνει το βράδυ του Σαββάτου (ώρα Ελλάδας) στον χώρο έξω από το πολυκατάστημα Walmart, που προτιμούν πολλά μέλη της κοινότητας των λατινοαμερικάνων του Ελ Πάσο. Ο οπλοφόρος τραυμάτισε ακόμα 26 άτομα, πολλοί εκ των οποίων βρίσκονταν το βράδυ του Σαββάτου σε κρίσιμη κατάσταση.\nΟ συγκεκριμένος προσδιορισμός αναφέρεται σε εγκλήματα με θύματα πρόσωπα τα οποία στοχοθετούνται εξαιτίας χαρακτηριστικών όπως η φυλή, το θρήσκευμα, ή ο σεξουαλικός προσανατολισμός τους.\nΣύμφωνα με ΜΜΕ ο άνδρας που σκόρπισε το θάνατο ονομάζεται Πάτρικ Κ. Κατάγεται από την πόλη Άλλεν, κοντά στο Ντάλας, 9 ώρες με το αυτοκίνητο. Σε βίντεο από κλειστό κύκλωμα παρακολούθησης, που μεταδόθηκε από το τοπικό κανάλι KTSM, φαίνεται να μπαίνει οπλισμένος στο σούπερ μάρκετ, με τα αυτιά καλυμμένα με ακουστικά κατά του θορύβου.\n«Διαθέτουμε ένα μανιφέστο, που αποδίδεται στον νεαρό, το οποίο δείχνει ότι η πράξη του έχει σε μεγάλο βαθμό υπόβαθρο ρατσιστικού μίσους» δήλωσε στους δημοσιογράφους ο Γκρεγκ Άλλεν, αρχηγός της αστυνομίας του Ελ Πάσο.\n«Δεν μπορώ να μπω σε λεπτομέρειες, διότι θα πρέπει να εξακριβώσουμε, εάν το μανιφέστο προέρχεται από τον άνθρωπο που συλλάβαμε. Δεν θέλουμε να κάνουμε την κατάσταση ακόμη πιο πολύπλοκη κάνοντας δηλώσεις που ενδεχόμενα να αλλοιώσουν τις έρευνες».\nΣχόλιο: Το μακελειό του Ελ Πάσο είναι η 249η μαζική δολοφονία που καταγράφεται στις ΗΠΑ από την αρχή της χρονιάς. Η Εφημερίδα των Συντακτών δίνει τη λίστα των πιο πολύνεκρων επιθέσεων των τελευταίων ετών:\nΤην 1η Οκτωβρίου 2017, ο Στίβεν Πάντοκ, 64 ετών, ευκατάστατος λογιστής, ανοίγει πυρ από τον 32ο όροφο του ξενοδοχείου Μανταλέι Μπέι εναντίον του τεράστιου πλήθους απέναντί του — του κοινού σε συναυλία μουσικής κάντρι στο Λας Βέγκας (Νεβάδα, δυτικά) — σκοτώνει 58 ανθρώπους και τραυματίζει άλλους σχεδόν 500.


ΑΓΟΡΑ ΕΡΓΑΣΙΑΣ - Τα τελευταία νεά & ειδήσεις\nΨάχνουν υπάλληλο και δίνουν 10χιλιάδες ευρώ το μήνα! Η πιο περιζήτητη αγγελία εργασίας\nΕργασία: Πώς θα σας φαινόταν να βλέπατε ένα πανέμορφο τοπίο, να σας δίνουν 10.000 ευρώ το μήνα για ένα χρόνο και να έχετε απεριόριστη ποσότητα κρασιών πρώτης ποιότητας; Όνειρο; Φάρσα; Τίποτα από τα δύο, γιατί υπάρχει και είναι η πιο περιζήτητη αγγελία εργασίας! Εάν είστε γνώστης του κρασιού που χρειάζεστε μια αλλαγή σταδιοδρομίας, ίσως αυτή η ευκαιρία να αλλάξει κυριολεκτικά την ζωή σας. Το οινοποιείο Murphy-Goode στο Sonoma County της Καλιφόρνια προσφέρει μια θέση ενός έτους με 10.000 δολάρια ανά μήνα μισθό. Ο τυχερός υποψήφιος δεν θα κερδίσει μόνο πολύτιμη εμπειρία στη βιομηχανία του οίνου, αλλά θα έχει την δυνατότητα να ζήσει επίσης στην ειδυλλιακή πόλη του Χάιλντσμπουργκ δωρεάν για όλο το χρόνο. «Έχουμε μια δουλειά που θα σας οδηγήσει αμέσως στη στρατόσφαιρα του κρασιού», λέει ο οινοποιός Murphy-Goode. «Ψάχνετε για μια αλλαγή στην καριέρα σας και να συνεχίσετε το πάθος σας; Μήπως λέξεις όπως Cabernet, Rosé και η Chardonnay σας κάνουν χαρούμενους μόνο στο άκουσμα τους;» Η οικογενειακή επιχείρηση αναζητά κάποιον που «ρουφάει την ζωή». Η θέση είναι ανοιχτή σε όσους είναι 21 ετών και άνω και έχουν άδεια να εργαστούν στις Ηνωμένες Πολιτείες. Για να υποβάλετε αίτηση, το Murphy-Goode Winery σας προσκαλεί να στείλετε ένα μήνυμα βίντεο και να εξηγήσετε «γιατί θέλετε μια πραγματικά καλή δουλειά». Στη συνέχεια, η εταιρεία θα αξιολογήσει τις εφαρμογές με βάση «αξία ρόλου, δημιουργικότητα και σχεδιασμό, εφαρμοσμένη εμπειρία και σύνολο δεξιοτήτων». Οι πρώτες 90 ημέρες της δουλειάς θα περιλαμβάνουν την εκπαίδευση σας από τον οινοπαραγωγό Dave Ready Jr. για να μάθετε για όλες τις πτυχές της συγκομιδής κρασιού. Από εκεί, η ομάδα θα σας βοηθήσει να επιλέξετε μια διαδρομή που ταιριάζει στις δεξιότητες και τα ενδιαφέροντά σας. Θα μπορούσατε να καταλήξετε να εργάζεστε…


zoornalistas: Οι επιπολαιότητες της κυρίας Κεραμέως\nΟσο μεγαλοπρεπώς ανακοινώθηκε πως θα δοθεί παράταση με σαφή ένδειξη την παρέμβαση στο εγχείρημα της προηγούμενης ηγεσίας τόσο αμήχανα μαζεύτηκε το θέμα της παράτασης της προθεσμίας συμπλήρωσης των μηχανογραφικών.\nΗ νέα ηγεσία του υπουργείου φαίνεται ότι μόλις πάτησε το πόδι της στο κτίριο του Αμαρουσίου θέλησε να κάνει κάτι εντυπωσιακό. Και ξεκίνησε από τις πανελλαδικές. Ηταν εντυπωσιακή επιπολαιότητα.\nΟι αντιδράσεις για την αναστάτωση των παιδιών που θα καλούνταν να ξανασυμπληρώσουν μηχανογραφικά -αφού η συντριπτική πλειονότητα είχε ολοκληρώσει τη σχετική διαδικασία-, η καταφανής έλλειψη εμπειρίας, γνώσης και σχεδιασμού, η αδυναμία διαχείρισης ακόμα και της ιδέας να ζητήσει στοιχεία από όλα τα ΑΕΙ, να τα μελετήσει και να καταργήσει τα τμήματα μέσα σε δύο ημέρες, ο κίνδυνος να ακροβατήσει σε θέματα συνταγματικότητας και ταυτόχρονα αυτοδιοίκητου των ΑΕΙ αποτέλεσαν έναν ικανό αριθμό λόγων να το πάρει πάλι από την αρχή το ζήτημα.\nΤι θα μπορούσε, εξάλλου, να γίνει μέσα στην παράταση των δύο ημερών; Τίποτα! Και δεν έγινε. Εκτός κι αν η υπουργός πήρε απάντηση απ’ όλες τις διοικήσεις ότι τα τμήματα είναι έτοιμα να λειτουργήσουν και έτσι της λύθηκαν οι απορίες. Αν και αρκούσε η μελέτη που τα ίδια τα Ιδρύματα υποχρεωτικά είχαν καταθέσει για τη βιωσιμότητα των τμημάτων.\nΟλα αυτά δεν αλλάζουν κάποιες αστοχίες της προηγούμενης ηγεσίας τις οποίες προφανώς ήθελε να καταδείξει η υπουργός, έστω και τόσο αδέξια. Μέχρι στιγμής, παρακολουθούμε μόνο μεγαλόστομες ανακοινώσεις και επιπόλαιες πρωτοβουλίες που ενίοτε προκαλούν και ζημιές.\nΚαι με την Εκκλησία\nΗ κυρία Κεραμέως γλίτωσε τελευταία στιγμή τη ζημιά στις πανελλαδικές που, σημειωτέον, θα έπρεπε να γνωρίζει ότι κανείς δεν τις αγγίζει αν δεν πρόκειται για πραγματικά σοβαρή ανάγκη. Η δεύτερη ακροβασία επιχειρείται με την Εκκλησία.\nΠροχθές, στη συνάντηση με τον Ιερώνυμο στην Αρχιεπισκοπή, η κ. Κεραμέως διαβεβαίωσε για την πρόθεσή της να τα δώσει όλα. «Η πρόθεση της κυβέρνησης είναι να ξεκινήσει άμεσα η επανέναρξη του διαλόγου προκειμένου να συζητήσουμε όλα τα ζητήματα μεταξύ Πολιτείας - Εκκλησίας, πάντοτε με σεβασμό στους διακριτούς ρόλους» δήλωσε και συμπλήρωσε: «Επιδίωξή μας είναι η διασφάλιση των υφιστάμενων μισθολογικών, ασφαλιστικών και συνταξιοδοτικών δικαιωμάτων των κληρικών».\nΤώρα, αν στις «τακτικές επαφές», που αποφασίστηκε να καθιερωθούν, απαιτήσει η Εκκλησία και κάτι παραπάνω, είτε στα σχολεία για τα Θρησκευτικά είτε, ενδεχομένως, άλλα που θα σκεφτεί -στα εθνικά, στα αμιγώς πολιτειακά ζητήματα-, τότε θα δείξει αν θα γίνει κι άλλη ζημιά.\nΑννα Ανδριτσάκη / Εφημερίδα των Συντακτών


Βέροια: «Στόχος η διαρκής εξέλιξη» (video) - Onsports.gr\nOnsports Team\t29 Οκτωβρίου 2021, 02:34\nΒέροια: «Στόχος η διαρκής εξέλιξη» (video)\nΓια τη νέα σεζόν στη Super League 2 μίλησαν στη Βέροια, θέτοντας υψηλούς στόχους.\nΜε αφορμή την επίσημη έναρξη του πρωταθλήματος Super League 2, η Βέροια παρέθεσε συνέντευξη τύπου σε εκπροσώπους των ΜΜΕ. Παραβρέθηκαν, εκ μέρους της διοίκησης, ο γενικός διευθυντής Γιώτης Τσαλουχίδης, ο προπονητής Παύλος Δερμιτζάκης και ο αρχηγός της ομάδας Στέλιος Μαραγκός.\nΓια τα πολλά εκτός έδρας παιχνίδια στην αρχή του πρωταθλήματος: «Άλλες εποχές οι έδρες μετρούσαν περισσότερο, πλέον τα πράγματα έχουν αλλάξει. Οι ποδοσφαιριστές έχουν παραστάσεις και δεν επηρεάζονται. Όλα τα παιχνίδια είναι διαχειρίσιμα όταν είσαι 100% συγκεντρωμένος στο πλάνο της ομάδας».\nΓια τη μεταγραφική ενίσχυση της ομάδας: «Ο μεταγραφικός σχεδιασμός ολοκληρώθηκε. Το ρόστερ ανανεώθηκε κατά 50% και η ομάδα κάλυψε τα κενά που είχαν δημιουργηθεί. Προέκυψαν προβλήματα τραυματισμών με κάποιους παίκτες, αλλά έτσι είναι οι ομάδες έτσι είναι το ποδόσφαιρο και κάθε βδομάδα καλούμαστε να διαχειριστούμε μια κατάσταση με όσους είναι έτοιμους να αγωνιστούν, αλλά και όσοι δεν είναι έτοιμοι να επανέρχονται το συντομότερο».\nΓια την επιθετική γραμμή και το σκοράρισμα: «Η Βέροια πέρσι είχε τη μεγαλύτερη βαθμολογική συγκομιδή μεταξύ των ομάδων και των δύο ομίλων Football League και τη δεύτερη καλύτερη επίθεση στον όμιλό της. Ήταν επιλογή και των δύο πλευρών να χωρίσουν οι δρόμοι με τον Λουκίνα. Έμεινε ο Πασάς και προστέθηκε ο Γιακουμάκης, παίκτης επιπέδου Superleague. Δουλεύουμε πολύ το επιθετικό κομμάτι και κυρίως το χτίσιμο της επίθεσης».\nΓια το πώς θα κριθεί η επιτυχία της φετινής σεζόν: «Κάνουμε μια προσπάθεια να δημιουργήσουμε μια καλή, σοβαρή, ανταγωνιστική ομάδα. Αν η ομάδα τερματίσει πρώτη, δεύτερη ή τρίτη κ.ο.κ. αυτό θα φανεί μέσα από την πορεία της στο πρωτάθλημα. Θέλουμε να πετύχουμε, αλλά κανείς δεν μπορεί να έχει συμβόλαιο με την επιτυχία, ειδικά με δεδομένο ότι από τις 33 ομάδες της Superleague 2, το απευθείας εισιτήριο της ανόδου θα το πάρει μόλις μία ομάδα. Άρα η επιτυχία ή όχι της φετινής σεζόν θα είναι κάτι που θα κριθεί στο τέλος. Το ζητούμενο για την Βέροια είναι η ομάδα φέτος να συνεχίζει να εξελίσσεται σε όλα τα επίπεδα, με σταθερή ανοδική πορεία».\n2 λεπτά πριν Ημερήσιες Προβλέψεις για όλα τα Ζώδια, 19/05\n2 λεπτά πριν ΤΣΣΚΑ Μόσχας: «Μοχλός πίεσης στην Ευρωλίγκα - Δυνατότητα να μπλοκάρει τους λογαριασμούς της»\n7 λεπτά πριν Live Chat Τελικός Europa League: Άιντραχτ Φρανκφούρτης-Ρέιντζερς 0-0 (Ημίχρονο)\n7 λεπτά πριν Τελικός Europa League: «Άνοιξε» το κεφάλι του Ρόντε μετά από κλωτσιά του Λάντστραμ (vid)